tripathysagar/odia_wiki huggingface dataset:
ରବି ଗୋସାଇଁ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ ଅମାନତ ଧାରାବାହିକରେ ନିଗୋଡ଼ା ଏବଂ ସରହଦେଁ ଧାରାବାହିକରେ ସୋହେଲ୍ ଭୂମିକା ପାଇଁ ଜଣାଶୁଣା । ସେ ଜୀ ଟିଭିରେ ପ୍ରସାରିତ ଧାରାବାହିକ ଫିଅର୍ ଫାଇଲ୍ସ: ଡର୍ କି ସଚ୍ଚି ତସବିରେଁରେ କାମ କରିଛନ୍ତି । ଅଭିନୟ ଜୀବନ ରବି ୧୯୯୫ ମସିହାରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଓଃ ଡାର୍ଲିଂ ହୈ ହୈ ଇଣ୍ଡିଆ । ୧୯୯୬ ମସିହାରେ ସେ ମାଚିସ୍‌ରେ କାମ କରିଥିଲେ, ଯେଉଁଥିରେ ତାଙ୍କ ଚରିତ୍ର କୁଳଦୀପ ପାଇଁ ସେ ଲୋକଲୋଚନକୁ ଆସିଥିଲେ । ଶୁଟ୍ଆଉଟ୍ ଏଟ୍ ଲୋଖଣ୍ଡୱାଲାରେ ସେ ଅସଲମ ଚିକ୍‌ନା ଭୂମିକାରେ ଅଭିନୟ କରିଥିଲେ । ସେ ଅଭିନେତ୍ରୀ ପ୍ରିୟା ଆର୍ଯ୍ୟଙ୍କ ସହ ସ୍ପାଇସି ସ୍ମାଇଲ୍ ଇଣ୍ଡିଆ ପ୍ରାଇଭେଟ୍ ଲିମିଟେଡ୍ ନାମକ ଏକ ପ୍ରଯୋଜନା ସଂସ୍ଥାର ନିର୍ମାଣ କରିଛନ୍ତି । କଥାଚିତ୍ର ଓ ଦୂରଦର୍ଶନରେ କାମ କରିବା ପୂର୍ବରୁ ରବି କଲେଜରେ ପାଠ ପଢ଼ିବା ସମୟରେ ନୃତ୍ୟ କରିବା ସହିତ ଜଣେ ନୃତ୍ୟ ନିର୍ଦ୍ଦେଶକ ଭାବରେ ମଧ୍ୟ କାମ କରିଥିଲେ । ସେ ସର୍ବଭାରତୀୟ ସ୍ତରରେ ଦୁଇଟି ନୃତ୍ୟ ଭିତ୍ତିକ କାର୍ଯ୍ୟକ୍ରମରେ ଭାଗ ନେଇ ବିଜେତା ମଧ୍ୟ ହୋଇଥିଲେ । ମାତ୍ର ଏକ ଦୁର୍ଘଟଣାରେ ଶିକାର ହେବା ପରେ ସେ ନୃତ୍ୟଠାରୁ ଦୂରେଇ ଯାଇଥିଲେ । ୨୦୨୨ ମସିହାରେ ସେ ହିନ୍ଦୀ ଦୂରଦର୍ଶନ ଧାରାବାହିକ ଦିଲ୍ ଦିୟା ଗଲ୍ଲେଁରେ ଅଭିନୟ କରିଥିଲେ ।
ସୁରେଶ ଚନ୍ଦ୍ର ମିଶ୍ର  ୧୯୦୩   ୩୦ ମାର୍ଚ୍ଚ ୧୯୯୩  ଜଣେ ଭାରତୀୟ ରାଜନେତା ତଥା ସ୍ୱାଧୀନତା ସଂଗ୍ରାମୀ ଥିଲେ । ୧୯୫୨ ମସିହାରେ ସେ ବିହାରର ମୋଙ୍ଗୀର ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରଥମ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୨୦ ମସିହାରେ ସେ ମହାତ୍ମା ଗାନ୍ଧୀଙ୍କଦ୍ୱାରା ଆରମ୍ଭ ହୋଇଥିବା ଅସହଯୋଗ ଆନ୍ଦୋଳନରେ ଅଂଶଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ସୁରେଶ ଚନ୍ଦ୍ର ମିଶ୍ର ବୃତ୍ତିରେ ଜଣେ କୃଷକ ଥିଲେ ଏବଂ ପରେ ସମାଜ ସେବା ଓ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସେ ହିନ୍ଦୀରେ ଅନେକ ଲେଖା ଲେଖିଥିଲେ । ମୃତ୍ୟୁ ୧୯୯୩ ମସିହାର ମାର୍ଚ୍ଚ ୩୦ ତାରିଖରେ ବିହାରର ମୋଙ୍ଗହିରଠାରେ ୯୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ହରଚାନ୍ଦ ହାଁସଦା  (ମୃତ୍ୟୁ: ୧୯୮୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କପ୍ତିପଦା ଓ ଖୁଣ୍ଟା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହରଚାନ୍ଦ ହାଁସଦାଙ୍କ ବାପାଙ୍କ ନାମ ଭୀମ ଚରଣ ହାଁସଦା ଓ ପତ୍ନୀଙ୍କ ନାମ ବଲି ଦେଇ । ରାଜନୈତିକ ଜୀବନ ହରଚାନ୍ଦ ହାଁସଦା ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ହରଚାନ୍ଦ ହାଁସଦା ୧୯୮୬ ମସିହାରେ ମୃତ୍ୟୁବରଣ କରିଥିଲେ ।
ବିଶ୍ୱ ସ୍ତନ୍ୟପାନ ସପ୍ତାହ ପ୍ରତିବର୍ଷ ଅଗଷ୍ଟ ପ୍ରଥମ ସପ୍ତାହରେ  (ଅର୍ଥାତ ୧ ଅଗଷ୍ଟରୁ ୭ ଅଗଷ୍ଟ) ବିଶ୍ୱର ୧୨୦ରୁ ଅଧିକ ଦେଶରେ ପାଳନ କରାଯାଏ  । ଶିଶୁକୁ ସ୍ତନ୍ୟପାନ ସହ ଅନ୍ୟ କାର୍ଯ୍ୟ ଏକତ୍ର କରାଇବାକୁ ମହିଳାମାନଙ୍କୁ ଉତ୍ସାହିତ କରିବା ସହ ଆବଶ୍ୟକତା ବିଷୟରେ ସଚେତନତା ସୃଷ୍ଟି କରିବା ଏହି ଦିବସର ଲକ୍ଷ୍ୟ । ଫଳରେ କର୍ମଜୀବି ମହିଳାମାନଙ୍କ ପାଇଁ କର୍ମ କ୍ଷେତ୍ରରେ ଏପରି ପରିବେଶ ସୃଷ୍ଟି ହେବ ଯାହାଦ୍ୱାରା ସ୍ତନ୍ୟପାନ କରାଉଥିବା ମହିଳାମାନେ କୌଣସି ପ୍ରକାରର ଅସୁବିଧାର ସମ୍ମୁଖୀନ ହେବେ ନାହିଁ । ବିଶ୍ୱ ସ୍ୱାସ୍ଥ୍ୟ ସଂଗଠନର   ସୁପାରିଶ ଅନୁଯାୟୀ, ନବଜାତ ଶିଶୁ ପାଇଁ ମାଙ୍କର ସ୍ତନର ହଳଦିଆ ତଥା ଗାଢ କ୍ଷୀର ଶିଶୁପାଇଁ ଏକ ସମ୍ପୂର୍ଣ୍ଣ ଖାଦ୍ୟ ଅଟେ । ଶିଶୁର ଜନ୍ମର ୧ ଘଣ୍ଟା ମଧ୍ୟରେ ଶିଶୁକୁ ଏହି ମାଁ କ୍ଷୀର ସ୍ତନପାନ ଜରିଆରେ କରାଇବା ନିହାତି ଦରକାର । ସାଧାରଣତଃ ଶିଶୁକୁ ୬ ମାସ ବୟସ ପର୍ଯ୍ୟନ୍ତ ସ୍ତନପାନ ଏବଂ ୬ ମାସରୁ ୨ ବର୍ଷ କିମ୍ବା ତା ଠାରୁ ଅଧିକ ସମୟ ପର୍ଯ୍ୟନ୍ତ ସ୍ତନ୍ୟପାନ ସହିତ ପୌଷ୍ଟିକ ଆହାର ଖୁଆଇବା ପାଇଁ ପରାମର୍ଶ ଦିଆଯାଏ । ସ୍ତନ କ୍ଷୀର ଉତ୍ପାଦନ ଏକ ପ୍ରାକୃତିକ ପ୍ରକ୍ରିୟା, ଯେପର୍ଯ୍ୟନ୍ତ ଶିଶୁ କ୍ଷୀର ପିଇଥାଏ, କ୍ଷୀର ସ୍ତନରେ ଉତ୍ପନ୍ନ ହୁଏ ଏବଂ ଶିଶୁ କ୍ଷୀର ପିଇବା ଛାଡିବାର କିଛି ସମୟ ପରେ ସ୍ତନ ନିଜେ କ୍ଷୀର ତିଆରି ବନ୍ଦ କରେ । ସ୍ତନ୍ୟପାନ ଉଭୟ ମା ଏବଂ ଶିଶୁକୁ ଲାଭ ଦିଏ । ଶିଶୁ ପାଇଁ ଏକ ଭଲ ଏବଂ ସଂପୂର୍ଣ୍ଣ ଖାଦ୍ୟ ହେଉଛି ମା କ୍ଷୀର । ମା କ୍ଷୀରରେ ମିଳୁଥିବା କୋଲଷ୍ଟ୍ର୍ରମ୍ ଶିଶୁକୁ ପ୍ରତିରୋଧକ ଶକ୍ତି ପ୍ରଦାନ କରିଥାଏ । ଏହା ସହିତ ଶିଶୁକୁ ରୋଗରୁ ରକ୍ଷା କରିଥାଏ ଏବଂ ଶିଶୁର ସଠିକ ବୃଦ୍ଧି ହୋଇଥାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ତଥ୍ୟରୁ ପ୍ରକାସ ଯେ ମା କ୍ଷୀର ଖାଉଥିବା ଶିଶୁର ବୁଦ୍ଧିମତ୍ତା ଅନ୍ୟ ଶିଶୁଠାରୁ ଅଧିକ ହୋଇଥାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ   ଏବଂ ଆମେରିକୀୟ ଏକାଡେମୀ ଅଫ୍ ପେଡିଆଟ୍ରିକ୍ସ   ମା ଏବଂ ପିଲାମାନଙ୍କ ପାଇଁ ସ୍ତନ୍ୟପାନର ମୂଲ୍ୟ ଉପରେ ଗୁରୁତ୍ୱାରୋପ କରେ । ଇତିହାସ ୧୯୯୨ ମସିହାରେ  ଦ୍ୱାରା ପ୍ରଥମେ ବିଶ୍ୱ ସ୍ତନ୍ୟପାନ ସପ୍ତାହ ପାଳନ କରାଯାଇଥିଲା ଏବଂ ବର୍ତ୍ତମାନ ଏହା ୧୨୦ରୁ ଅଧିକ ଦେଶରେ ୟୁନିସେଫ୍, ବିଶ୍ୱ ସ୍ୱାସ୍ଥ୍ୟ ସଂଗଠନ ଏବଂ ସେମାନଙ୍କର ଅଂଶୀଦାରମାନେ ତଥା ବିଭିନ୍ନ ସଂଗଠନଦ୍ୱାରା ପାଳନ କରାଯାଇଛି । ଏକ ବିଶ୍ୱସ୍ତରୀୟ ସ୍ତନ୍ୟପାନ ସଂସ୍କୃତିର ପୁନଃପ୍ରତିଷ୍ଠା କରିବା ଏବଂ ପ୍ରତ୍ୟେକ ସ୍ଥାନରେ ସ୍ତନ୍ୟପାନ କରାଇବା ପାଇଁ ସହାୟତା ଯୋଗାଇବା ଲକ୍ଷ୍ୟରେ ନାମକ ସଂଗଠନ ୧୪ ଫେବୃଆରୀ ୧୯୯୧ରେ ଗଠିତ ହୋଇଛି ।
ନୟୀ କହାନୀ ବା ନୂଆ ଗଳ୍ପ ହିନ୍ଦୀ ଭାଷାର ଏକ ସାହିତ୍ୟିକ ଆନ୍ଦୋଳନ ଯାହାର ଜନ୍ମ ୧୯୫୬ ମସିହାରେ ହୋଇଥିଲା। ଭୈରବ ପ୍ରସାଦ ଗୁପ୍ତଙ୍କ ଦ୍ବାରା ଏହି ନାମରେ ସମ୍ପାଦିତ ପତ୍ରିକାଟିର ଏକ ବିଶେଷାଙ୍କ ପରଠାରୁ ଏହି ନୂଆ ଯୁଗର ସୂତ୍ରପାତ ହୋଇଥିଲା। ମୋହନ ରାକେଶ ଏହି ନବଜାଗରଣରେ ଏକ ବଳିଷ୍ଠ ପ୍ରତିଭା ଥିଲେ। ୧  ଗୋବିନ୍ଦ ମିଶ୍ର କେବଳ ଆଧୁନିକ ହିନ୍ଦୀ ସାହିତ୍ୟର ନୁହନ୍ତି, ସମସାମୟିକ ଭାରତୀୟ ସାହିତ୍ୟର ଏକ ମୁର୍ଦ୍ଧନ୍ୟ ଓ ବଳିଷ୍ଠ ସ୍ୱର । ଦୀର୍ଘ ଛଅ ଦଶନ୍ଧିରୁ ଅଧିକ କାଳ ଧରି ସେ ସାହିତ୍ୟ ସାଧନାରେ ନିମଗ୍ନ । ଉଚ୍ଚ ପ୍ରଶାସନିକ ପଦପଦବୀରେ ରହିସୁଦ୍ଧା ଚିନ୍ତା ଓ ଚେତନାରେ ସେ ସଦାବେଳେ ମାଟିମନସ୍କ ଓ ସାମାଜିକ ସତ୍ୟାନୁସନ୍ଧାନୀ । ତାହା ତାଙ୍କର ଗଳ୍ପ ଓ ଉପନ୍ୟାସ ଉଭୟରେ ବାରମ୍ବାର ପାଠକମାନେ ଦେଖିବାକୁ ପାଇଥାନ୍ତି । ୧୯୬୦ ଦଶକ ବେଳକୁ ହିନ୍ଦୀ ସାହିତ୍ୟରେ ଯେଉଁ ନୂଆ ପରୀକ୍ଷାନିରୀକ୍ଷା ଆରମ୍ଭ ହୋଇଥିଲା, ସେଥିରେ ପରମ୍ପରାବାଦୀଙ୍କ ବିରୁଦ୍ଧରେ  'ନୟୀ କହାନୀ'  ଆନ୍ଦୋଳନର ପ୍ରବକ୍ତାମାନେ ଦୃଢ଼ ସ୍ୱର ଉତ୍ତୋଳନ କରିଥିଲେ । ୨
ଆଳୁ ଭର୍ତ୍ତା ଏକ ଭାରତ ପ୍ରସିଦ୍ଧ ଖାଦ୍ୟ ଅଟେ, ଯେଉଁଥିରେ ଚକଟା ହୋଇଥିବା ସିଝା ଆଳୁକୁ ମସଲା ସହିତ ମିଶ୍ରଣ କରାଯାଇଥାଏ । ଏହାକୁ ସାଧାରଣତଃ ଓଡ଼ିଶା, ବଙ୍ଗଳା ଏବଂ ପାକିସ୍ତାନର ବହୁ ଅଂଶରେ ପ୍ରସ୍ତୁତ କରାଯାଇଥାଏ । ଏହି ମସଲାଯୁକ୍ତ ଆଳୁ ଭର୍ତ୍ତାରେ ବ୍ୟବହାର ହେଉଥିବା ମସଲାର ଏକ ଅଲଗା ଅଲଗା ସ୍ୱାଦ ରହିଥାଏ । ଏହା ଏକ ସରଳ ଓ ସହଜ ଭୋଜନ ଅଟେ । ଆବଶ୍ୟକୀୟ ସାମଗ୍ରୀ ୩ଟି ମାଧ୍ୟମ ସାଇଜ ଆଳୁ ୧କପ ଛୋଟ କଟା ହୋଇଥିବା ପିଆଜ ଚାମଚ କଟା ରଶୁଣ ୧ ଚାମଚ ଶୋରିଷ ୧ ଚାମଚ ଜିରା ୨ ଚାମଚ ତେଲ ୧/୨ ଚାମଚ କଟା ଧନିଆ ପତ୍ର ୧/୨ ଚାମଚ କଟା ଭୃଷଙ୍ଗା ପତ୍ର ରାଗ ଅନୁସାରେ କଟା ଲଙ୍କା ସ୍ୱାଦ ଅନୁସାରେ ଲୁଣ ଆବଶ୍ୟକ ଅନୁଯାଇ ପାଣି ପ୍ରସ୍ତୁତ ପ୍ରଣାଳୀ ପ୍ରଥମେ ଆଳୁକୁ ପ୍ରେସର କୁକରରେ ୧ ଫୁଲ ଏବଂ ୧ ସିମ ଚୁଲାରେ ସିଝାଇ ଦିଆଯାଉ । ପରେ ତାହାର ଚୋପାକୁ ଛଡ଼ାଇ ଏକ ପାତ୍ରରେ ଭଲ ଭାବେ ଚକଟି ସେଥିରେ ସ୍ୱାଦ ଅନୁସାରେ ଲୁଣ ମିଶ୍ରଣ କରାଯାଉ । ପରେ ଏକ କଢାଇରେ ରିଫାଇନ ତେଲ ଗରମ କରି ସେଥିରେ ଶୋରିଷ ଏବଂ ଜିରା ପକାଇ ଦିଆଯାଉ । ଭଲ ରୂପେ ଫୁଟିବା ପରେ ସେଥିରେ କଟା ପିଆଜ, ଲଙ୍କା, ରଶୁଣ ଏବଂ କଟା ଭୃଷଙ୍ଗା ପତ୍ର ପକାଇ ହାଲୁକା ୨ ମିନିଟ ପ୍ରସ୍ତୁତ କରାଯାଉ । ପରେ ସେଥିରେ ଚକଟା ଆଳୁ ପକାଇ ଭଲଭାବେ ଘାଣ୍ଟି ଦିଆଯାଉ । ଏହାକୁ ୫-୧୦ ମିନିଟ ପର୍ଯ୍ୟନ୍ତ ହାଲୁକା ରନ୍ଧାଯାଉ । ଯଦିଓ ଆଳୁ ଶୁଖିଲା ପଡିଯାଏ ତେବେ ଆବଶ୍ୟକ ମନେକଲେ ଅଳ୍ପ ପାଣିର ବ୍ୟବହାର କରାଯାଇପାରେ । ପ୍ରସ୍ତୁତ ଖାଦ୍ୟର ରଙ୍ଗରେ ଅଳ୍ପ ପରିବର୍ତ୍ତନ ଆସିଲା ପରେ ସେଥିରେ କଟା ଧନିଆ ପତ୍ର ପକାଇ ଚୂଲାରୁ ଓହ୍ଲେଇ ଦିଆଯାଉ । ଆଳୁ ଭର୍ତ୍ତାକୁ ସାଧାରଣତଃ ରୋଟି କିମ୍ବା ପରଟା ସହିତ ପରିସା ଯାଇଥାଏ ।
ଚନ୍ଦକା ହାତୀ ଅଭୟାରଣ୍ୟ ଏକ ବନ୍ୟପ୍ରାଣୀ ସଂରକ୍ଷଣ ପ୍ରକଳ୍ପ ଯାହା ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରର ଉତ୍ତର ପଶ୍ଚିମ କୋଣରେ ଅବସ୍ଥିତ । ପୂର୍ବଘାଟ ପର୍ବତମାଳା ଖୋର୍ଦ୍ଧା ପାର୍ବତ୍ୟ ଅଞ୍ଚଳର ଜୈବିକ କ୍ଷେତ୍ରକୁ ଲାଗିକରି ଚନ୍ଦକା ଅଭୟାରଣ୍ୟ ୧୭୫.୭୯ ବର୍ଗ କିଲୋମିଟର  (୬୭.୮୭ ବର୍ଗ ମିଟର) ବ୍ୟାପୀ ଖୋର୍ଦ୍ଧା ଓ କଟକ ଜିଲ୍ଲାର ଜଙ୍ଗଲ ଜମି ଓ ଛୋଟବଡ ପାହାଡ଼କୁ ନେଇ ଗଠିତ  । ଏହା ଡିସେମ୍ବର ୧୯୮୨ରେ ହାତୀ ଅଭୟାରଣ୍ୟ ଭାବେ ମାନ୍ୟତା ପାଇଥିଲା । ଉଦ୍ଭିଦ ସମ୍ପଦ ଏଠାରେ ମୁଖ୍ୟତଃ ୬ ଜାତିର ଉଦ୍ଭିଦ ଦେଖାଯା 'ନ୍ତି । ମାଧ୍ୟମିକ ଆର୍ଦ୍ର ଅର୍ଦ୍ଧ-ଚିରହରିତ ଅରଣ୍ୟ, ଆର୍ଦ୍ର କାଙ୍ଗଡା ଅରଣ୍ୟ, ଉପକୂଳିଆ ଶାଳ ଅରଣ୍ୟ, ସମସ୍ୟାବହୁଳ କଣ୍ଟକପୂର୍ଣ୍ଣ ବାଉଁଶ ଜଙ୍ଗଲ ଓ ଈଉପଟୋରିଅମ ଗୁଳ୍ମ । ବୃକ୍ଷମାନଙ୍କ ମଧ୍ୟରେ କୋଚିଲ, କାଳିଚ, ବେଲ, କାଙ୍ଗଡା, ଗିରଙ୍ଗା, ସୁନାରି, ଶାଳ, କୁମ୍ଭି, ଜାମୁ, କରଞ୍ଜ, ବେତ ଓ ଶିଧ ଇତ୍ୟାଦି ଦେଖିବାକୁ ମିଳେ । ପୁରୁଷ ବାଉଁଶ ଗଛମାନଙ୍କର ବହୁତ ସୀମିତ ସଂସ୍ଥାନ ରହିଛି । ଔଷଧୀୟ ଗଛମାନଙ୍କ ମଧ୍ୟରେ ଦୁରମାରୀ, ବାଇଡଙ୍କ, ବୃଦ୍ଧଦାରକ, ଭୁଇଁନିମ୍ବ, ଗୁଳୁଚି ଲତା, ସାଲପରନି, ଶତାବରୀ, ଭୁଇଁ-କଖାରୁ, ଇନ୍ଦ୍ରାଜବ, ଥଳକୁଡି, ଅପମାରଙ୍ଗ, କୁର୍ଚି, ପାତାଳ ଗରୁଡ ଇତ୍ୟାଦି ଦେଖାଯାଏ । ପ୍ରାଣୀ ସମ୍ପଦ ନଜର ଘଣ୍ଟି ପର୍ଯ୍ୟଟକମାନଙ୍କ ପାଇଁ ବନ୍ୟଜୀବନ ଦେଖିବା ନିମନ୍ତେ ବହୁତ ନଜର ଘଣ୍ଟି ରହିଛି । ପଶୁ ପକ୍ଷୀମାନଙ୍କୁ ଦେଖିବାପାଇଁ କୋଚିଲବେରଣ, ପିତାଗଡିଆ ଓ ଚାରିଛକ ନଜର ଘଣ୍ଟି ଉତ୍ତମ ମାଧ୍ୟମ ହେଇଥିବା ବେଳେ, କୁମାରଖୁଣ୍ଟି ଓ ଆମ୍ବିଳଠାରେ ଥିବା ବିଶ୍ରାମ ଭବନରେ ରାତ୍ରିଯାପନର ଉତ୍ତମ ବ୍ୟବସ୍ଥା ଅଛି । ଏଠାରେ ଦୁଇଟି ଜଳ ଭଣ୍ଡାର ଅଛି - ଡେରାସ ବନ୍ଧ ଓ ଝୁମୁକା ବନ୍ଧ, ଯାହାକି ଅଭୟାରଣ୍ୟର ମଝିରେ ଅବସ୍ଥିତ । ଉଭୟ ବର୍ଷାଜଳ ସଂରକ୍ଷଣର ଜ୍ଜ୍ୱଳନ୍ତ ଉଦାହରଣ । ଡେରାସରେ ଥିବା ବାଉଁଶ କୁଟୀରଗୁଡ଼ିକ ଚନ୍ଦକା ଅଭୟାରଣ୍ୟର ଅପୂର୍ବ ପ୍ରାକୃତିକ ସୌନ୍ଦର୍ଜ୍ୟ ଦର୍ଶନର ସୁଯୋଗ ଦିଏ ।
କ୍ଷଣସ୍ଥାୟୀ ହିପ ସାଇନୋଭାଇଟିସ, ଅନ୍ୟ ନାମ ବିଷାକ୍ତ ସିନୋଭାଇଟିସ୍, ରୋଗରେ ହିପ ଗଣ୍ଠିର ସାଇମୋଭିଆଲ ମେମ୍ବ୍ରେନର ପ୍ରଦାହ ହୁଏ । ଲକ୍ଷଣରେ ହିପ ଗଣ୍ଠିରେ ଯନ୍ତ୍ରଣା, ଛୋଟେଇବା କିମ୍ବା ଚାଲିବାକୁ ଅନିଚ୍ଛା ଥାଏ । କିଛି ଦିନ ପାଇଁ ଲକ୍ଷଣ ଦେଖାଯାଏ ଏବଂ ସାଧାରଣତଃ ଜ୍ୱର ହୁଏ ନାହିଁ । ହିପର ଉଲ୍ଲେଖନୀୟ ଚାଳନା କଲେ ଯନ୍ତ୍ରଣା ହୁଏ । ପିଲାଟି ସାଧାରଣତଃ ସୁସ୍ଥ ଦେଖାଯାଏ । ଏହାର ପ୍ରକୃତ କାରଣ ଅଜ୍ଞାତ ଅଛି । ଭୂତାଣୁ ସଂକ୍ରମଣ କିମ୍ବା ସାମ୍ପ୍ରତିକ ଆଘାତକୁ ଟ୍ରିଗର ଭାବରେ ଗ୍ରହଣ କରାଯାଇଛି । ଅନ୍ୟାନ୍ୟ ସମ୍ଭାବ୍ୟ କାରଣକୁ ବାଦ ଦେବା ପରେ ରୋଗ ନିର୍ଣ୍ଣୟ କରାଯାଏ । ପରୀକ୍ଷା ପରୀକ୍ଷାରେ ସାମାନ୍ୟ ପ୍ରଦାହ ଦେଖାଯାଏ । ଅଲଟ୍ରାସାଉଣ୍ଡ ପରୀକ୍ଷାରେ ହିପ ଗଣ୍ଠିରେ କିଛି ତରଳ ପଦାର୍ଥ ଥିବା ଦେଖାଯାଇପାରେ ଓ ଆବଶ୍ୟକ ସ୍ଥଳେ ସଂକ୍ରମଣ ନୁହେଁ ବୋଲି ଆସ୍ପିରେସନ କରି ପରୀକ୍ଷା କରିବାକୁ ଆବଶ୍ୟକ ହୋଇପାରେ । ଚିକିତ୍ସା ନନଷ୍ଟେରଏଡାଲ ଆଣ୍ଟିଇନଫ୍ଲାମେଟୋରୀ ଔଷଧ ଏବଂ ପ୍ରଭାବିତ ଗୋଡ଼ରେ ସୀମିତ ଓଜନ ବହନ କରିବାକୁ ଉପଦେଶ ଦିଆଯାଏ । ଅବସ୍ଥା ସାଧାରଣତଃ ଦୁଇ ଦିନ ମଧ୍ୟରେ ଭଲ ହୋଇଥାଏ ଏବଂ ୨ ସପ୍ତାହ ମଧ୍ୟରେ ସଂପୂର୍ଣ୍ଣ ସୁସ୍ଥା ହୋଇଯାଏ  ପୁନରାବୃତ୍ତି ହାର ୨୫% ପର୍ଯ୍ୟନ୍ତ ହୋଇପାରେ । କ୍ଷଣସ୍ଥାୟୀ ସାଇନୋଭାଇଟିସ୍ ଯେ କୌଣସି ସମୟରେ ୩% ପିଲାଙ୍କୁ ପ୍ରଭାବିତ କରିଥାଏ । ସାଧାରଣତଃ ତିନିରୁ ଦଶ ବର୍ଷ ବୟସ ମଧ୍ୟରେ ଏହି ରୋଗ ହୋଇଥାଏ ଏବଂ ଏହି ବୟସ ଶ୍ରେଣୀରେ ହିପ ଯନ୍ତ୍ରଣା ହେବାର ସବୁଠାରୁ ସାଧାରଣ କାରଣ । କ୍ୱଚିତ୍ ଅନ୍ୟ ବୟସ ବର୍ଗ ପ୍ରଭାବିତ ହୁଅନ୍ତି । ପୁଅମାନେ ଝିଅମାନଙ୍କଠାରୁ ଦୁଇଗୁଣ ଅଧିକ ପ୍ରଭାବିତ ହୁଅନ୍ତି ।
ଖଣ୍ଡପଡ଼ା ରାଜ୍ୟ ବ୍ରିଟିଶ ରାଜ ଅମଳରେ ଭାରତର ଏକ ଗଡ଼ଜାତ ଅଞ୍ଚଳ ଥିଲା । ବର୍ତ୍ତମାନ ଓଡ଼ିଶାପ୍ରଦେଶର ନୟାଗଡ଼ ଜିଲ୍ଲାରେ ଅବସ୍ଥିତ । ଅବସ୍ଥିତି ଖଣ୍ଡପଡ଼ା ରାଜ୍ୟର ଉତ୍ତର ସୀମାରେ ମହାନଦୀ ପ୍ରବାହିତ ହେଉଥିଲା । କାଳିଗିରି ନଦୀଠାରୁ କମେଇ ନଦୀ ପର୍ଯ୍ୟନ୍ତ ଏହାର ଶାସନ ସୀମା ପରିବ୍ୟାପ୍ତ ଥିଲା । ରାଜ୍ୟର ମୁଖ୍ୟ ସହର କଣ୍ଟିଲୋ ଥିଲା କିନ୍ତୁ ଏହାର ରାଜଧାନୀ ଖଣ୍ଡପଡ଼ାଠାରେ ଥିଲା । ଇତିହାସ ରେବା ରାଜ୍ୟର ନୃପତିଙ୍କଦ୍ୱାରା ସ୍ଥାପିତ ହୋଇଥିଲା । ଏହା ପ୍ରାରମ୍ଭରୁ ନୟାଗଡ଼ ରାଜ୍ୟର ଅଂଶ ବିଶେଷ ଥିଲା । ୧୫୯୯ରେ ଏକ ସ୍ୱତନ୍ତ୍ର ସାମ୍ରାଜ୍ୟ ଭାବେ ଯଦୁନାଥ ସିଂହ ମଙ୍ଗରାଜଙ୍କଦ୍ୱାରା ଅଲଗା ହୋଇଥିଲା । ସେ ଖଣ୍ଡପଡ଼ା ରାଜ୍ୟର ପ୍ରଥମ ଶାସକ ଥିଲେ ଯେ ଓଡ଼ିଶା ମହାରାଜାଙ୍କଠାରୁ  'ମଙ୍ଗରାଜ'  ଉପାଧିରେ ଭୂଷିତ ହୋଇଥିଲେ । ଶାସକମାନେ ବାଘେଲା ବା ବାଘେଲା ରାଜବଂଶର ରାଜପୁତ ଥିଲେ । ୧୯୪୮ ଜାନୁଆରୀ ୧ ତାରିଖରେ ଖଣ୍ଡପଡ଼ା ରାଜ୍ୟର ଶେଷ ରାଜା ଭାରତରେ ମିଶ୍ରଣ ପାଇଁ ଚୁକ୍ତି କରିଥିଲେ । ଶାସକଗଣ ଖଣ୍ଡପଡ଼ା ରାଜ୍ୟର ଶାସକମାନେ ରାଜା ନାମରେ ଭୂଷିତ ଥିଲେ । ଖଣ୍ଡପଡ଼ା ରାଜ ପରିବାରର ପ୍ରତୀକ ଥିଲା ବାଘମୁଣ୍ଡ । ରାଜ୍ୟର ଜାତୀୟ ଚିହ୍ନ ପଡ଼ୋଶୀ ନୟାଗଡ଼ ରାଜ୍ୟ ସହ ସମାନ ଥିଲା ।
ଅନାଦି ଚରଣ ଦାସ  (ଜନ୍ମ: ୪ ଜାନୁଆରୀ ୧୯୩୫) ଜଣେ ଓଡ଼ିଆ ରାଜନୀତିଜ୍ଞ  । ଅନାଦି ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରୁଛନ୍ତି । ୧୯୭୧, ୧୯୮୦, ୧୯୮୪, ୧୯୮୯, ଓ ୧୯୯୧ ଭାରତୀୟ ସାଧାରଣ ନିର୍ବାଚନରେ ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ, ୮ମ, ୯ମ ଓ ୧୦ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନାଦି ଚରଣ ଦାସ ୧୯୩୫ ମସିହାର ଜାନୁଅରୀ ମାସ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାୟାଧର ଦାସ ଏବଂ ପତ୍ନୀଙ୍କ ନାମ ନେତ୍ରମଣି ଦାସ । ରାଜନୈତିକ ଜୀବନ ଅନାଦି ଚରଣ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ୫ଥର କାର୍ଯ୍ୟ କରିଛନ୍ତି । ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧ ଭାବରେ ୧୯୭୧, ୧୦୮୦ ଓ ୧୯୮୪ ମସିହାରେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୮୯ ଓ ୧୯୯୧ ମସିହାରେ ଜନତା ଦଳର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ, ମାତ୍ର ୧୯୯୩ ମସିହାରେ ପି. ଭି. ନରସିଂହ ରାଓଙ୍କ ସରକାରରେ ସୃଷ୍ଟି ହୋଇଥିବା ବିବାଦ ସମୟରେ ସେ ୨୮ ଜୁଲାଇ ୧୯୯୩ ମସିହାରେ ପୁଣିଥରେ କଂଗ୍ରେସ ଦଳରେ ଯୋଗ ଦେଇଥିଲେ ।
ଲଭ୍ ଇନ୍ ଲଣ୍ଡନ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନବୀନ ଭଣ୍ଡାରୀ ଓ ଜେ. ବର୍ଖା । ସୁରେଶ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ଅନ୍ତର୍ଯ୍ୟାମି ସରଘରିଆ ଏହାର ସଂଳାପ ରଚନା କରିଥିଲେ । ନିର୍ଦ୍ଦେଶକ ତାପସ ସରଘରିଆ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ସ୍ୱପ୍ନା ପ୍ରିୟଦର୍ଶିନୀ ଓ ସୋମ୍ୟା ସଚଦେବା । ସରୋଜ ପରିଡ଼ା, ଜାମି ଲମ୍ବେ, ସାମୀ ଜୋନସ ହିଆନି, ବୋଗୁମିଲା ବୁବିଆକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି - ପ୍ରେମ ସ୍ୱପ୍ନା ପ୍ରିୟଦର୍ଶିନୀ - ସୋଫି ସୋମ୍ୟା ସଚଦେବା - ଶ୍ୱେତା ବୋଗୁମିଲା ବୁବିଆକ - ରିସେପ୍‌ସନିଷ୍ଟ ସାମୀ ଜୋନସ ହିଆନି - ଫିରଙ୍ଗୀ ଜାମି ଲମ୍ବେ - କ୍ଲବର୍ ସରୋଜ ପରିଡ଼ା - ପ୍ରଫେସର ମୋହିତ ଶର୍ମା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ସୋମେଶ ଶତପଥୀ, ଅସଦ ନିଜାମ ଓ ବିନୟ ରଥ । ନିର୍ମଳ ନାୟକ, ବିରାଜ ରଥ, ଜେପି ୱାର୍ଡ଼ସ୍ମିଥ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ବିରାଜ ରଥ, ଗୌରବ ଆନନ୍ଦ, ସ୍ମୃତିକା ପାଢ଼ୀ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୨ ମସିହାର ଜୁନ ୧୩ ତାରିଖରେ ରଜ ଅବସରରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।
ନିଫେଡିପିନ, ଅନ୍ୟ ନାମ ଅଦାଲତ, ଏକ ଔଷଧ ଯାହା ଆଞ୍ଜାଇନା, ଉଚ୍ଚ ରକ୍ତଚାପ, ରେନ‌ଡ ଫେନୋମେନନ୍ ରୋଗମାନଙ୍କରେ ଓ ଅସମୟ ପ୍ରସବ   ଅବସ୍ଥାରେ ବ୍ୟବ‌ହାର କରାଯାଏ । ପ୍ରିଞ୍ଜମେଟାଲ ଆଞ୍ଜାଇନା ରୋଗରେ ଏହା ପସନ୍ଦତମ ଚିକିତ୍ସା ।ଗର୍ଭାବସ୍ଥାରେ ସାଂଘାତିକ ଉଚ୍ଚ ରକ୍ତଚାପ ରୋଗରେ ଏହା ବ୍ୟବ‌ହାର କରାଯାଇପାରେ । ଅସମୟ ପ୍ରସବ ଯନ୍ତ୍ରଣା ଆରମ୍ଭରେ ଏହା ଦେଲେ କର୍ଟିକୋସ୍ଟିରଏଡ ଦେଇ ଶିଶୁର ଫୁସଫୁସ ଅବସ୍ଥରେ ଉନ୍ନତି ଆଣି ପ୍ରସୂତିକୁ ଏକ ଉପ‌ଯୁକ୍ତ ଅନୁଷ୍ଠାନ‌କୁ ନେଇଯିବାକୁ ସମୟ ମିଳେ । ନିଫେଡିପିନ ପାଟିରେ ଦିଆଯାଏ ଓ ଏହା ଦୁଇ ଆକାରରେ ମିଳେ ଯଥା: ଧୀର ଓ ଦୃତ କାର୍ଯ୍ୟକାରୀ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ହାଲୁକା ମୁଣ୍ଡ, ମୁଣ୍ଡବଥା, ଥକ୍କା, ଗୋଡ଼ ଫୁଲା, କାଶ ଓ ଛୋଟ ଶ୍ୱାସକ୍ରିୟା ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିମ୍ନ ରକ୍ତଚାପ ଓ ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ଏହା ନିରାପଦ ଥିବା ଅସମର୍ଥିତ ପ୍ରମାଣ ମିଳେ ତେଣୁ ଏହା ଦିଆଯାଏ ନାହିଁ । ଏହା ଡାଇହାଇଡ୍ରୋପାଇରିଡିନ ଟାଇପର କ୍ୟାଲସିଅମ ଚ୍ୟାନେଲ ବ୍ଲକର । ସନ ୧୯୬୯ରେ ନିଫେଡିପିନ ଆବିଷ୍କୃତ ହୋଇ ସନ ୧୯୮୧ରେ ଯୁକ୍ତରାଷ୍ଟ୍ର ଆମେରିକାରେ ବ୍ୟବ‌ହାର ନିମନ୍ତେ ସ୍ୱିକୃତି ପାଇଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଧୀରେ କାମ କରୁଥିବା ଔଷଧର ହୋଲସେଲ ମୁଲ୍ୟ ମାସକୁ ପ୍ରାୟ ୧.୯୦ରୁ ୩.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଖର୍ଚ୍ଚ ପ୍ରାୟ ୪୦ରୁ ୬୦ ଡଲାର ।
ଜମ୍ମୁ ଓ କାଶ୍ମୀର ୧୯୫୨ ମସିହାରୁ ୨୦୧୯ ପର୍ଯ୍ୟନ୍ତ ଭାରତଦ୍ୱାରା ଶାସିତ, ବୃହତ କାଶ୍ମୀର ଅଞ୍ଚଳର ଦକ୍ଷିଣ ଓ ଦକ୍ଷିଣ-ପୂର୍ବ ଭାଗରେ ଥିବା ଏବଂ ମଧ୍ୟ ବିଶ ଶତାବ୍ଦୀରୁ ଆରମ୍ଭ ହୋଇଥିବା ଭାରତ, ପାକିସ୍ତାନ ଓ ଚୀନ ମଧ୍ୟରେ ବିବାଦର ବିଷୟ ଥିବା ଏକ ପ୍ରଶାସନିକ ଅଞ୍ଚଳ ଥିଲା ।
ଛତ୍ରପୁର ଭାରତର ଓଡ଼ିଶାରେ ଥିବା ଗଞ୍ଜାମ ଜିଲ୍ଲାର ମୁଖ୍ୟ ସଦର ମହକୁମା ଓ ଏକ ମୁଖ୍ୟ ସହର । ଏଠାରେ ୨ଟି ରେଳ ଷ୍ଟେସନ ଅଛି। ଭୂଗୋଳ 2011 ଭାରତ ଜନଗଣନା, ଛତ୍ରପୁରର ଜନସଂଖ୍ୟା 20,288 ଥିଲା  (ଜିଲ୍ଲାର ଦ୍ୱିତୀୟ ବୃହତ୍ତମ ସହର) ଗଞ୍ଜାମ ପରେ ବ୍ରହ୍ମପୁର । ପୁରୁଷମାନେ 51% ଏବଂ ମହିଳା 49% ଗଠନ କରନ୍ତି। ଛତ୍ରପୁରର ହାରାହାରି ସାକ୍ଷରତା ହାର 89%, ଜାତୀୟ ହାରଠାରୁ 59.5% ଅଧିକ; ପୁରୁଷ ସାକ୍ଷରତା 85% ଏବଂ ମହିଳା ସାକ୍ଷରତା 73% ସହିତ ଜନସଂଖ୍ୟାର 10% 6 ବର୍ଷରୁ କମ୍। ଇତିହାସ ଗଞ୍ଜାମ ଅଞ୍ଚଳ ପ୍ରାଚୀନ କାଲିଙ୍ଗା ସାମ୍ରାଜ୍ୟର ଏକ ଅଂଶ ଯାହାକି 261 ଖ୍ରୀଷ୍ଟାବ୍ଦରେ ରାଜା ଅଶୋକାଙ୍କ ଦ୍ ାରା ଅଧିକୃତ ହୋଇଥିଲା ଏହି ସମୟ ମଧ୍ୟରେ ଏହା ପରିବହନ ପାଇଁ ଦକ୍ଷିଣ ଏବଂ ପୂର୍ବର ମୁଖ୍ୟ ମାର୍ଗ ଥିଲା। ଏହାର ବିପୁଳ ସଂଖ୍ୟକ କଳା ହାତୀ କାଲିଙ୍ଗା ଉପରେ ଆକ୍ରମଣ ପାଇଁ ରାଜା ଅଶୋକଙ୍କୁ ଆକର୍ଷିତ କରିଥିଲେ। ଏହି ଜିଲ୍ଲାର ମୁଖ୍ୟାଳୟ ଥିବା ରୁଶିକୁଲିଆ ନଦୀର ଉତ୍ତର କୂଳରେ ଅବସ୍ଥିତ ପୁରାତନ ଟାଉନସିପ୍ ଏବଂ ଗଞ୍ଜାମର ୟୁରୋପୀୟ ଦୁର୍ଗ ନାମରେ ଏହି ଜିଲ୍ଲାର ନାମକରଣ କରାଯାଇଥିଲା। 1757 ମସିହାରେ ଏହା ଫରାସୀ କମାଣ୍ଡର ବସ୍, ଯିଏ ଗଞ୍ଜାମକୁ ଯାଇ ସାମ୍ରାଜ୍ୟ ମୁଖିଆଙ୍କଠାରୁ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ  ଇଂରାଜୀ ହିଁ ଶେଷରେ ଡେକାନରେ ଫରାସୀମାନଙ୍କୁ ପରାସ୍ତ କରି 1759ରେ ଗଞ୍ଜାମଙ୍କୁ ସଂଲଗ୍ନ କଲା  ଆଧୁନିକ ଗଞ୍ଜାମ ମାଡ୍ରାସ୍ ପ୍ରେସିଡେନ୍ସିର ଭିଜାଗ ଜିଲ୍ଲାରୁ ଖୋଦିତ ହୋଇ 31.03.1936ରେ ସୃଷ୍ଟି ହୋଇଥିଲା। ଗଞ୍ଜାମ ଜିଲ୍ଲା ମାଡ୍ରାସ ରାଷ୍ଟ୍ରପତିଙ୍କଠାରୁ ଅଲଗା ହୋଇ 1.4.1936ରୁ ନୂତନ ଭାବରେ ସୃଷ୍ଟି ହୋଇଥିବା ଓଡ଼ିଶାର ଏକ ଅଂଶ ଗଠନ କଲା। ପୁନ ସଂଗଠିତ ଜିଲ୍ଲା ସମଗ୍ର ଘୁମୁସର, ଚାଟପୁର ଏବଂ ବାଲିଗୁଦା ବିଭାଗ, ପୁରୁଣା ବରହମପୁର ତାଲୁକର ଅଂଶ, ପୁରୁଣା ଇଚାପୁର ତାଲୁକର ଅଂଶ, ପାର୍ଲାଖେମୁଣ୍ଡି ସମତଳର ଅଂଶ ଏବଂ ପୁରାତନ ଚିକାକୋଲା ବିଭାଗର ସମଗ୍ର ପାର୍ଲାଖେମୁଣ୍ଡି ଏଜେନ୍ସି ଅଞ୍ଚଳକୁ ନେଇ ଗଠିତ  1992 ମସିହାରେ, ଓଡ଼ିଶା ସରକାରଙ୍କ ଦ୍ ାରା ଜିଲ୍ଲା ପୁନର୍ଗଠନ ପରେ ପାର୍ଲାଖେମୁଣ୍ଡି ସବଡିଭିଜନର 7ଟି ବ୍ଲକ ଅଲଗା ହୋଇ ଗଜପତିଙ୍କ ନୂତନ ଜିଲ୍ଲା ଗଠନ ହେଲା ଏବଂ 3ଟି ସବଡିଭିଜନ, 22ଟି ବ୍ଲକ ଏବଂ 18ଟି ସହରାଞ୍ଚଳ ଗଞ୍ଜାମ ଜିଲ୍ଲାରେ ରହିଗଲା। ପରିବହନ ଛତ୍ରପୁର ହେଉଛି ରାଜ୍ୟର ବାଣିଜ୍ୟିକ ରାଜଧାନୀ ଏବଂ ଦକ୍ଷିଣ [ଓଡ଼ିଶା]ର ପ୍ରବେଶ ଦ୍ୱାର, ଏବଂ ଏହାର ଏକ ଉନ୍ନତ ପରିବହନ ନେଟୱାର୍କ ଅଛି  ଭାରତୀୟ ରେଳର ସମସ୍ତ ଏକ୍ସପ୍ରେସ ଟ୍ରେନ୍ ଏଠାରେ ଅଟକି ରହିଛି  ହାୱରା ମାଡ୍ରାସ ରାଜପଥ ସହିତ ଭଲ ଭାବରେ ସଂଯୁକ୍ତ ତେଣୁ ସମସ୍ତ ବିଳାସପୂର୍ଣ୍ଣ ବସ୍ ମଧ୍ୟ ଦେଇ ଯାଉଛି  ରାସ୍ତା ଛତ୍ରପୁର ସହର ଜାତୀୟ ରାଜପଥ ସହିତ ସଂଯୁକ୍ତ -16  (ଚେନ୍ନାଇ - କୋଲକାତା), -59   [[ଖରିଆ] ତିନି ଚକିଆ ଅଟୋ ଟ୍ୟାକ୍ସି ଏହି ସହରରେ ପରିବହନର ସବୁଠାରୁ ଗୁରୁତ୍ୱପୂର୍ଣ୍ଣ ଧାରା  ସହରର ରାସ୍ତାରେ ଟ୍ୟାକ୍ସି ମଧ୍ୟ ଉଡ଼ୁଛି  ଓଡ଼ିଶା ରାଜ୍ୟ ସଡକ ପରିବହନ ନିଗମ   ସହିତ ମିଳିତ ସହଭାଗୀତା ସହିତ ଗଞ୍ଜାମ ସହରୀ ପରିବହନ ସେବା ଲିମିଟେଡ୍   ଏକ ସହର ପାଇଁ ବସ୍ ସେବା ଚଳାଇବା ପାଇଁ ଏକ ବର୍ଷ ପାଇଁ ଏକ ଚୁକ୍ତିନାମା ଆଣିଛି। 27 ଫେବୃଆରୀ 2014ରେ ଛତ୍ରପୁର ଏବଂ ସହରାଞ୍ଚଳ କେନ୍ଦ୍ରକୁ  ( ଗୋପାଳପୁର, ଏବଂ ହିଞ୍ଜଲି) ରେଳ ଛତ୍ରପୁର ରେଳ ଷ୍ଟେସନ ପୂର୍ବ ଉପକୂଳ ରେଳ ଲାଇନରେ ଅବସ୍ଥିତ ଯାହାକି ଭାରତର ଦୁଇଟି ମେଟ୍ରୋ କୋଲକାତା ଏବଂ [ଚେନ୍ନାଇ]କୁ ସଂଯୋଗ କରୁଥିବା ଏକ ପ୍ରମୁଖ ମାର୍ଗ ଅଟେ । ଏହା ସିଧାସଳଖ ନୂଆଦିଲ୍ଲୀ, ଅହମ୍ମଦାବାଦ, ବାଙ୍ଗାଲୋର, ଭୁବନେଶ୍ୱର, ବରହମପୁର, ଚେନ୍ନାଇ, [କଟକ] ], ମୁମ୍ବାଇ, ନାଗପୁର, ପୁଣେ, [ପୁରୀ]], ବିଶାଖାପାଟନମ୍, ହାଇଦ୍ରାବାଦ, କୋଲକାତା, ରାୟପୁର, ସମ୍ବଲପୁର ଏବଂ [ଭାରତ]ର ଆହୁରି ଅନେକ ସହର  ଭୁବନେଶ୍ୱର - ରାଜଧାନୀ ଭୁବନେଶ୍ୱରରେ ପହଞ୍ଚିବା ପାଇଁ ଛତ୍ରପୁର ସଂଯୋଗ   ହେଉଛି ଲୋକପ୍ରିୟ ସଂଯୋଗ  ଛତ୍ରପୁରରେ ଦୁଇଟି ରେଳ ଷ୍ଟେସନ ଅଛି; ସେଗୁଡ଼ିକ ହେଉଛି ଛତ୍ରପୁର ଷ୍ଟେସନ ଏବଂ ଛତ୍ରପୁର କୋର୍ଟ ଷ୍ଟେସନ ଯାହା ଏକ ଯାତ୍ରୀ ହାଲ୍ଟ  ପର୍ଯ୍ୟଟନ ଗୋପାଳପୁର-ଅନ୍-ସାଗର  ତାରା ତରିନୀ - ଆଦି ଶକ୍ତିର ପ୍ରଦର୍ଶନ  ଚିଲିକା  (ରାମ୍ବା) - ଏକ ଉଜ୍ଜ୍ୱଳ ଜଳ ଲାଗୁନ୍  ପଞ୍ଚାମା - ସିଦ୍ଧ ବିନୟକ ମନ୍ଦିର  ଭ ରବୀ ମନ୍ଦିର  ରୁଶିକୁଲିଆରେ ଅଲିଭ୍ ରିଡଲେ କଇଁଛ  ନାରାୟଣ ଦେବୀ ମନ୍ଦିର  ତାପପାଣୀ - ଏକ ଗରମ ଜଳ ରଣା  ବୁଦ୍ଧଖୋଲ - ପଞ୍ଚୁ ମହାଦେବ ମନ୍ଦିର  ମାହୁରିକାଲୁଆ - ଶକ୍ତି ପୀଠ  ଚମ୍ପାରା ହ୍ରଦ - ବୋଟିଂ ସୁବିଧା ସହିତ ୱାଟର ଲାଗୁନ୍  ଅର୍ଜୟାପଲ୍ଲୀ - ସାମୁଦ୍ରିକ ବେଳାଭୂମି  ରାମଚାନ୍ଦ ମନ୍ଦିର
ଆମଦେଶରେ ଛଠ ପୂଜା ବଡ଼ ଧୁମ୍ ଧାମରେ ପାଳନ କରାଯାଇଥାଏ । ଭାରତ ବ୍ୟତୀତ ମରିମସ୍, ତ୍ରିନିଦାଦ, ସୁମାତ୍ରା, ଜାଭା ସମେତ ଅନ୍ୟ ଦ୍ୱୀପମାନଙ୍କରେ ମଧ୍ୟ ଏହି ପର୍ବ ପାଳନ କରାଯାଏ । କାର୍ତ୍ତିକ ଶୁକ୍ଳପକ୍ଷ ଷଷ୍ଠୀରେ ଭଗବାନ୍ ସୂର୍ଯ୍ୟ ଦେବତାଙ୍କୁ ପୂଜା କରିବା ପାଇଁ ପୂର୍ବ, ପୂର୍ବ ଉତ୍ତର ଭାରତୀୟ ନାରୀମାନେ ନଦୀତଟରେ ଏକତ୍ର ହୋଇ ଅର୍ଘ୍ୟଦାନ କରି ଏହି ପରମ୍ପରାକୁ ବଜାୟ ରଖନ୍ତି ।ଭୟାଦୂଜ ପରେ ଏହି ଛଠ୍ ଆରମ୍ଭ ହୋଇ ଚାରିଦିନ ଅନୁଷ୍ଠିତ ହୋଇଥାଏ । ପ୍ରଥମ ଦିନରେ ସୈନ୍ଧବ ଲବଣ ଓ ଘିଅରେ ତିଆରି ହୋଇଥିବା ଅରୱା ଅନ୍ନ ଓ କଖାରୁରେ ରୋଷେଇ ହୋଇଥିବା ତରକାରୀକୁ ପ୍ରସାଦ ରୂପେ ଭୋଗ କରାଯାଇଥାଏ । ଦିନସାରା ଉପବାସ ରହି ସନ୍ଧ୍ୟା ସମୟରେ ବ୍ରତୀ ମହିଳାମାନେ ପ୍ରସ୍ତୁତ କରିଥିବା ଖିରିକୁ ଗ୍ରହଣ କରିଥାନ୍ତି । ଚତୁର୍ଥ ଦିନରେ ବ୍ରତଧାରୀଙ୍କ ବ୍ରତ ସମ୍ପନ୍ନ ହେଲା ପରେ ପ୍ରସାଦକୁ ବଣ୍ଟନ କରି ଅନ୍ନ ଗ୍ରହଣ କରିଥାନ୍ତି । ଏହି ପର୍ବର ଉଦ୍ଦେଶ୍ୟ ହେଲା ସ୍ୱାମୀ, ସନ୍ତାନଙ୍କ ଦୀର୍ଘାୟୁ ଓ ପାରିବାରିକ ସୁଖ ଓ ସମୃଦ୍ଧି ପାଇଁ ପାଳନ କରାଯାଇଥାଏ । ପୌରାଣିକ ଗାଥା ମହାଭାରତ ସମୟରେ ଏହି ଛଠ ପୂଜା ପାଳନ କରାଯାଇଥିଲା । ଏହି ପର୍ବର ଆରମ୍ଭ ପ୍ରଥମେ ଅଙ୍ଗ ଦେଶର ରାଜା ତଥା ଆଧୁନିକ ଭାଗଲପୁରର ରାଜା କର୍ଣ୍ଣ କରିଥିଲେ । ସେ ପ୍ରତିଦିନ ପାଣିରେ ଗୋଟିଏ ଘଣ୍ଟା ଧରି ସୂର୍ଯ୍ୟଙ୍କୁ ଅର୍ଘ୍ୟ ଅର୍ପଣ କରୁଥିଲେ । ସୂର୍ଯ୍ୟଙ୍କ କୃପାରୁ ସେ ଜଣେ ମହାନ୍ ଯୋଦ୍ଧା ହୋଇଥିଲେ । ଦ୍ରୌପଦୀ ମଧ୍ୟ ପରିଜନଙ୍କ ଉତ୍ତମ ସ୍ୱାସ୍ଥ୍ୟ ଓ ଦୀର୍ଘ ଜୀବନ କାମନା କରି ସୂର୍ଯ୍ୟଙ୍କୁ ପୂଜା କରିବା କଥା ମଧ୍ୟ ଉଲ୍ଲେଖ ରହିଛି । ଲଙ୍କା ବିଜୟ ପରେ ରାମରାଜ୍ୟ ସ୍ଥାପନା ଦିନ କାର୍ତ୍ତିକ ଶୁକ୍ଳ ପକ୍ଷ ଷଷ୍ଠୀରେ ଭଗବାନ୍ ରାମ ଓ ସୀତା ମଧ୍ୟ ଛଠ ପୂଜା କରିଥିଲେ ।
ଖଜ୍ଜିଆର   ହିନ୍ଦୀ ରେ         , ଭାରତୀୟ ରାଜ୍ୟ ହିମାଚଳ ପ୍ରଦେଶରେ ଅବସ୍ଥିତ ଏକ ଶୈଳ ନିବାସ । ଚମ୍ବା ଜିଲ୍ଲାରେ ଥିବା ଏହି ସହର ଡେଲହାଉସୀଠାରୁ ପ୍ରାୟ 24 କିଲୋମିଟର ଦୂରରେ ଅବସ୍ଥିତ । ଖଜ୍ଜିଆର ଏକ ଛୋଟ ପାର୍ବତ୍ୟ ଚଟାଣ ଉପରେ ଅବସ୍ଥିତ । ଏହା ମଧ୍ୟରେ ଏକ ସାନ ହ୍ରଦ ମଧ୍ୟ ରହିଛି । ଏହି ହ୍ରଦକୁ ଏକ ଝରଣା ଦେଇ ଜଳ ପ୍ରବେଶ କରିଥାଏ । ବୁଡୁବୁଦିଆ ଜଙ୍ଗଲ ଓ ଘଞ୍ଚ ଜଙ୍ଗଲରେ ଘେରା ହେଇଥିବା ଏହି ଶୈଳନିବାସ ସମୁଦ୍ରପତ୍ତନଠାରୁ ୬,୫୦୦ ଫୁଟ ଉଛରେ ରହିଛି । ପଶ୍ଚିମ ହିମାଳୟର ଧଉଳାଧାର ପର୍ବତ ଶ୍ରେଣୀର ପାଦ ଦେଶରେ ଥିବା ଏହି ଶୈଳନିବାସ ଅଞ୍ଚଳରୁ ପର୍ବତର ଶିକ୍ଷାର ଦୃଷ୍ଟିଗୋଚର ହୁଏ । ଏଠାରେ ଥିବା ଅରଣ୍ୟକୁ କାଲାଟପ ଖଜ୍ଜିଆର ଅଭୟାରଣ୍ୟ କୁହାଯାଏ । ଖଜ୍ଜିଆରକୁ ଏକ ବିରଳ ଶୈଳନିବାସ କୁହା ଯାଏ , କାରଣ ଏଠାରେ ସବୁଜିମା ସହିତ ହ୍ରଦ ଓ ପରିବେଶ ମଧ୍ୟ ରହିଛି । ଖଜ୍ଜିଆରକୁ ନିକଟତମ ସହର ଡେଲହଉସୀଠାରୁ ରାସ୍ତାରେ ବସ ଯୋଗେ ୧ ଘଣ୍ଟାରେ ପହଞ୍ଚି ହେଇଥାଏ । ମିନି ସ୍ୱିଜରର୍ଲାଣ୍ଡ ଜୁଲାଇ ୭, ୧୯୯୨ରେ ତତ୍କାଳୀନ ସ୍ୱୀଜରଲାଣ୍ଡର ଭାଇସ କାଉନ୍ସିଲର ଓ ଭାରତର ସ୍ୱୀଜରଲାଣ୍ଡର ଦୂତାବାସର ମୁଖ୍ୟ ୱିଲିଟି   ବ୍ଳାଜର ଖଜଯର ଭ୍ରମଣରେ ଆସି ଏହାର ସୌନ୍ଦର୍ଜ୍ୟକୁ ସ୍ୱୀଜରଲାଣ୍ଡ ସହ ତୁଳନା କରିଥିଲେ ଓ ଏହାକୁ  'ମିନି ସ୍ୱୀଜରଲାଣ୍ଡ '  ନାମ ଦେଇଥିଲେ । ସେ ସେଠାରେ ଏକ ବୋର୍ଡ ମଧ୍ୟ ଲଗେଇଥିଲେ ଯହିଁରେ  " ଏଠାରୁ ସ୍ୱୀଜରଲାଣ୍ଡର ଦୂରତା ୬୧୯୪ କିଲୋମିଟର ବୋଲି ଲେଖା ଥିଲା । ତାଙ୍କରଦ୍ୱାରା ଖଜ୍ଜିଆର ବିଷୟ ପ୍ରଚାର ହେଲା ପରେ ଖଜ୍ଜିଆର ବିଶ୍ୱ ପର୍ଯ୍ୟଟନ ମେପରେ ଆସିଲା । ସ୍ମାରକୀ ହିସାବରେ ବ୍ଳାଜର ଏଠାରୁ ସିଲାଖଣ୍ଡ ମନ ନେଇଥିଲେ , ଯାହା ଆଜି ଭି ସ୍ୱିସ ପାର୍ଲାମେନ୍ଟ ଭବନ ବାହାରେ ସଜ୍ଜିତ ହେଇ ଅଛି । ରହଣି ସୁବିଧା ଏଠାରେ ଏକ ହୋଟେଲ ଓ ହିମାଚଳ ପ୍ରଦେଶ ପର୍ଯ୍ୟଟନ ବିଭାଗଦ୍ୱାରା ପରିଚାଳିତ କଟେଜ ସବୁ ରହିଛି । ଜଙ୍ଗଲ ଓ ବିଭାଗର ରେସ୍ଟ ହାଉସ ମଧ୍ୟ ରହିଛି । ଆହୁରି କିଛି ହୋଟେଲ ନିର୍ମିତ ହଉଛି ଯାହା ସେ ସ୍ଥାନର ପରିବେଶକୁ ଖାପ ଖାଇ ନ ପରେ । ଯାତାୟତ ଖଜ୍ଜିଆରକୁ ସୀମିତ ବସ ସେବା ଥିଲେ ମଧ୍ୟ ପର୍ଯ୍ୟଟକମାନଙ୍କ ପାଇଁ ଭଡାରେ ଗାଡି ଉପଲବ୍ଧ ହୁଏ । ମୁଖ୍ୟ ଆକର୍ଷଣ ହ୍ରଦର ଚତୁର୍ପାର୍ଶ୍ୱରେ ଭ୍ରମଣ , ଘୋଡାରେ ଚଢ଼ି ବୁଲିବା , ଟ୍ରେକିଙ୍ଗ କରିବା ଖଜ୍ଜିଆରର ମୁଖ୍ୟ ଆମୋଦକର କ୍ରୀଡ଼ା । ଦଉଲାଧର ପର୍ବତ ଘଞ୍ଚ ଜଙ୍ଗଲରେ ଭରା ଏହି ପର୍ବତ ତଳେ ଖଜ୍ଜିଆର ଥିବାରୁ ଏହି ପର୍ବତର ମନୋରମ ଦୃଶ୍ୟ ପର୍ଯ୍ୟଟକମାନଙ୍କୁ ଆକର୍ଷିତ କରେ । ଖଜ୍ଜିନାଗ ମନ୍ଦିର ହ୍ରଦରୁ କିଛି ଦୂରରେ ଖାଜ୍ଜି ନଗ ମନ୍ଦିର ରହିଛି । ଏହା ୧୨ ଶ ଶତାବ୍ଦୀରେ ନିର୍ମିତ ହେଇଥିବା ଜଣା ପଡେ । ଏହାର ମଣ୍ଡପରେ ପାଣ୍ଡବ ଓ ପରାଜିତ କୌରବ ମାନଙ୍କ ଛବି ରହିଛି । ନାଗଙ୍କୁ ଅର୍ପିତା ଏହି ମନ୍ଦିରରେ ନାଗ ମୂର୍ତି ମଧ୍ୟ ରହିଛି । ଟ୍ରେକିଙ୍ଗ ପର୍ଯ୍ୟଟକ ମାନଙ୍କ ପାଇଁ ଖଜ୍ଜିଆରରେ ଟ୍ରେକିଙ୍ଗ ସୁବିଧା ଏକ ମୁଖ୍ୟ ଆକର୍ଷଣ । ଖଜ୍ଜିଆରରୁ ଦୟନକୁଣ୍ଡ ଯାଏ ୩.୫ କିଲୋମିଟରର ସହଜରୁ ମଧ୍ୟମ ଧାରଣର ଟ୍ରେକିଙ୍ଗ ରାସ୍ତା ରହିଛି । ସୁନ୍ଦର ପ୍ରକୃତିକ ପରିବେଶ ମଧ୍ୟ ଦେଇ ଏହି ଟ୍ରେକିଙ୍ଗ ରାସ୍ତାରେ ନବାଗତ ଓ ବାଳକମାନେ ମଧ୍ୟ ଟ୍ରେକିଙ୍ଗ କରି ପାରନ୍ତି ।
ଅକ୍ଟୋବର ୩୧ ତାରିଖ ସାରା ବିଶ୍ୱରେ ବିଶ୍ୱ ସଞ୍ଚୟ ଦିବସ ଭାବେ ପାଳିତ ହୁଏ । ତେବେ ଭାରତରେ ଏହି ଦିବସ ଅକ୍ଟୋବର ୩୦ରେ ପାଳିତ ହେଉଛି । ଇତିହାସ ଅକ୍ଟୋବର ୩୧, ୧୯୩୪ରେ ଇଟାଲୀର ମିଲାନରେ ପ୍ରଥମ ଆନ୍ତର୍ଜାତୀୟ ସଞ୍ଚୟ ବ୍ୟାଙ୍କ ଅଧିବେଶନ  ଅନୁଷ୍ଠିତ ହୋଇଥିଲା । ସେହି ସମୟରେ ଅକ୍ଟୋବର ୩୧କୁ ବିଶ୍ୱ ସଞ୍ଚୟ ଦିବସ ଭାବେ ପାଲନ କରିବାକୁ ନିଷ୍ପତ୍ତି ନିଆଯାଇଥିଲା । ଇଟାଲୀର ପ୍ରଫେସର ଫିଲିପ୍ପୋ ରବିଜା ଅଧିବେଶନର ଶେଷ ଦିନରେ ଏହି ଦିନକୁ ବିଶ୍ୱ ସଞ୍ଚୟ ଦିବସ ଭାବେ ଘୋଷଣା କରିଛନ୍ତି । 29ଟି ଦେଶର ପ୍ରତିନିଧୀମାନେ ବିଶ୍ୱର ଜନସାଧାରଣଙ୍କ ମନରେ  ସଞ୍ଚୟ ଚିନ୍ତା  ଜାଗ୍ରତ କରିବା ସହ ଦେଶ ତଥା ବ୍ୟକ୍ତିବିଶେଷଙ୍କ ଅର୍ଥନୈତିକ ଅଭିବୃଦ୍ଧିରେ ସଞ୍ଚୟର ପ୍ରାସଙ୍ଗିକତାକୁ ପ୍ରାଅଧାନ୍ୟ ଦେବାକୁ ଚାହୁଁଥିଲେ । ଆଜିକାଲି ବିଶ୍ୱ ସଞ୍ଚୟ ଦିବସ ଆୟୋଜନ କରୁଥିବା ବ୍ୟାଙ୍କଗୁଡିକର ଧ୍ୟାନ ବିକାଶଶୀଳ ଦେଶଗୁଡିକ ଉପରେ ରହିଛି, ଯେଉଁଠାରେ ଅନେକ ଲୋକ ବ୍ୟାଙ୍କ ସହ ଯୋଡ଼ି ହୋଇପାରି ନାହାନ୍ତି । ଏଭଳି ସ୍ଥଳେ ଅଧିକରୁ ଅଧିକ ଲୋକ, ବିଶେଷ କରି ଅଣ-ସରକାରୀ ସଂଗଠନ ସହିତ କାର୍ଯ୍ୟ କରୁଥିବା ଲୋକଙ୍କ ସଞ୍ଚୟ ଖାତା ସଂଖ୍ୟାକୁ ଦ୍ୱିଗୁଣିତ କରିବା ପାଇଁ ଅନେକ ଅଭିଯାନ ଏବଂ ପଦକ୍ଷେପ ନିଆଯାଇ ଏହି ଦେଶରେ ସଞ୍ଚୟ ବୃଦ୍ଧିରେ ସଞ୍ଚୟ ବ୍ୟାଙ୍କ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ ।
ରାଇ ଲକ୍ଷ୍ମୀ  (ଜନ୍ମ: ୫ ମଇ ୧୯୮୯) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ ଯିଏକି ମୁଖ୍ୟତଃ କନ୍ନଡ଼, ମାଲାୟଲମ୍, ତାମିଲ ଏବଂ ତେଲୁଗୁ କଥାଚିତ୍ରରେ ଅଭିନୟ କରନ୍ତି  । ୨୦୧୭ ମସିହାରେ ମୁକ୍ତିଲାଭ କରିବାକୁ ଥିବା ଜୁଲି-୨ ଚଳଚ୍ଚିତ୍ର ମାଧ୍ୟମରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିବାର ଅଛି । ରାଇ କଥାଚିତ୍ର ଜଗତରେ ଗୋଟେ ଦିଶନ୍ଧିରେ ବିଭିନ୍ନ ଭାଷାରେ ପ୍ରାୟ ୫୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିସାରିଲେଣି । ପ୍ରାରମ୍ଭିକ ଜୀବନ ରାଇ ଲକ୍ଷ୍ମୀ ୫ ମଇ ୧୯୮୯ରେ ବେଲଗୌମ, କର୍ଣ୍ଣାଟକରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ହେଉଛନ୍ତି ରାମ ରାଇ ଏବଂ ମଞ୍ଜୁଳା ରାଇ । ସେ ଜଣେ ଗୁଜରାଟି ପରିବାରର ଲୋକ । କଥାଚିତ୍ର ଜୀବନ ରାଇ ମାତ୍ର ୧୫ବର୍ଷ ବୟସରେ ୨୦୦୫ରେ ଏକ ତାମିଲ କଥାଚିତ୍ର କର୍କା କସଦରା ଜରିଆରେ ଅଭିନୟ ଜଗରେ ପ୍ରେବେଶ କରିଥିଲେ । ପରେ ପରେ ସେ ଅନେକ ତାମିଲ କଥାଚିତ୍ରରେ ଅଭିନୟ କରିଥିଲେ । ୨୦୦୮ରେ ସେ ନିର୍ଦ୍ଦଶକ ଜୀଭାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଧାମ୍ ଧୂମ୍ରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ରରେ ଅଭିନୟ ପାଇଁ ସେ ଫିଲ୍ମ‌ଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ସ‌ହ ଅଭିନେତ୍ରୀ ପାଇଁ ମନୋନୀତ ହୋଇଥିଲେ । ୨୦୦୭ ମସିହାରେ ରାଇ ରକ୍ ଆଣ୍ଡ ରୋଲ୍ ଜରିଆରେ ମୋହନଲାଲଙ୍କ ସ‌ହ ମାଲାୟଲମ୍ ଚଳଚ୍ଚିତ୍ରରେ ଅଭିନୟ କରିଥିଲେ ।
ମନେନ୍ଦ୍ରଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ଛତିଶଗଡ଼ର କୋରି ଅ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମନେନ୍ଦ୍ରଗଡ଼ ସହରର ମୋଟ ଜନସଂଖ୍ୟା ୩୦୭୫୫ ଅଟେ । ସେଥି ମଧ୍ୟରୁ ୫୨.୯୩% ଜଣ ପରୁଷ ହୋଇଥିବା ବେଳେ ୪୭.୦୭% ଜଣ ନାରୀ ଅଟନ୍ତି । ମନେନ୍ଦ୍ରଗଡ଼ର ସାକ୍ଷରତା ହାର ୭୧.୯୮% ଅଟେ । ଏହା ଜାତୀୟ ହାରଠାରୁ -୭.୧୪% ପ୍ରତିଶତ କମ ଅଟେ । ସେଥିରୁ ୪୧.୬୬% ପ୍ରତିଶତ ପୁରୁଷ ଓ ୩୦.୩୨% ନାରୀ ଅଟନ୍ତି । ୧୩.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମନେନ୍ଦ୍ରଗଡ଼ର ସରକାରୀ ଭାଷା ଅଟେ ।
ପେଗାପ୍ଟାନିବ  (ଇଂରାଜୀ ଭାଷାରେ ), ମାକୁଗେନ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଓଦା ବୟସ ସମ୍ବନ୍ଧୀୟ ମାକୁଲାର ଡିଜେରେସନ   ର ଚିକିତ୍ସା ପାଇଁ ବ୍ୟବହୃତ ହୋଇଥିଲା  । ଏହା ଆଖିରେ ଇଞ୍ଜେକସନ ଆକାରରେ ବ୍ୟବହୃତ ହେଉଥିଲା । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ପଷ୍ଟ ଦୃଷ୍ଟିଶକ୍ତି, ମୋତିଆବିନ୍ଦୁ, କଞ୍ଜକ୍ଟିଭାଲ ରକ୍ତସ୍ରାବ, ଆଖି ଯନ୍ତ୍ରଣା ଏବଂ ଆଖି ଭିତର ବା ଇଣ୍ଟ୍ରାଓକୁଲାର ଚାପ ବଢ଼ିଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକସିସ ଏବଂ ଏଣ୍ଡୋଫଥାଲମାଇଟିସ ଅନ୍ତର୍ଭୁକ୍ତ ହୋଇପାରେ  ଏହା ଭାସ୍କୁଲାର ଏଣ୍ଡୋଥେଲିଆଲ ଅଭିବୃଦ୍ଧି କାରକକୁ   ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୦୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ପେଗାପ୍ଟାନିବ ଅନୁମୋଦିତ ହୋଇଥିଲା । ୨୦୦୬ରେ ଏହା ୟୁରୋପରେ ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୦.୩ ମିଗ୍ରା ଭିଆଲର ମୂଲ୍ୟ ପ୍ରାୟ ୭୮୦ ଡଲାର । ୨୦୧୬ ସୁଦ୍ଧା ଏହା ଆଉ ଆମେରିକାରେ ଉପଲବ୍ଧ ନୁହେଁ ।
ଚକ୍ରଧର ପାଇକ  (ଜନ୍ମ: ୧ ଜୁଲାଇ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୭୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଗିରି ଓ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚକ୍ରଧର ପାଇକ ୧୯୪୩ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ପାଇକ ଓ ପତ୍ନୀଙ୍କ ନାମ ସୂର୍ଯ୍ୟକାନ୍ତି ପାଇକ । ରାଜନୈତିକ ଜୀବନ ଚକ୍ରଧର ପାଇକ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସ ଓ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଆଇ ଲଭ୍ ୟୁ, ୨୦୦୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସଞ୍ଜୟ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ନମ୍ରତା ଥାପା । ଉଭୟ ଅନୁଭବ ଏବଂ ନମ୍ରତା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ବିଜୟ ମହାନ୍ତି, ଅନିତା ଦାସ, ପିଣ୍ଟୁ ନନ୍ଦ, ହର ପଟ୍ଟନାୟକ, ତନ୍ଦ୍ରା ରାୟ, ନିହାରିକା ସାହୁ, କାନ୍ତ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିର ୨ୟ ଭାଗ ଆଇ ଲଭ୍ ୟୁ ୨ ଭାବରେ ନାୟକ ଜ୍ୟୋତି ରଞ୍ଜନ ନାୟକ ଏବଂ ନାୟିକା ଝିଲିକ୍ ଭଟ୍ଟାଚାର୍ଯ୍ୟଙ୍କୁ ନେଇ ସଞ୍ଜୟ ନାୟକ ନିର୍ମାଣ କରୁଛନ୍ତି । ଅଭିନୟ ଅନୁଭବ ମହାନ୍ତି- ସଞ୍ଜୟ ନମ୍ରତା ଥାପା- ଗୀତା ବିଜୟ ମହାନ୍ତି ଅନିତା ଦାସ ପିଣ୍ଟୁ ନନ୍ଦ ହର ପଟ୍ଟନାୟକ ତନ୍ଦ୍ରା ରାୟ ନିହାରିକା ସାହୁ କାନ୍ତ ସିଂହ କାହାଣୀ ଗୀତ ଏବଂ ସଙ୍ଗୀତ ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ଇରା ମହାନ୍ତି, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ବିଜ୍ଞାନ ଓ ପ୍ରଯୁକ୍ତି ବିଦ୍ୟାକୁ ଅଧିକ ଲୋକପ୍ରିୟ କରିବା ଦିଗରେ ଉଲ୍ଲେଖନୀୟ ଅବଦାନଙ୍କୁ ସ୍ୱୀକୃତି ସ୍ୱରୂପ ଅନ୍ତର୍ଜାତୀୟ ସ୍ତରରେ ୟୁନେସ୍କୋ କଳିଙ୍ଗ ପୁରସ୍କାର ପ୍ରଦାନ କରାଯାଇଥାଏ। ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ପ୍ରଦତ୍ତ ଧନରାଶିର ସୁଧରୁ ଲବ୍ଧ ଅର୍ଥକୁ ପୁରସ୍କାର ଭାବେ ପ୍ରଦାନ କରାଯାଇଥାଏ। ୧୯୫୨ମସିହାରୁ ଏହା ନିୟମିତଭାବେ  (କେବଳ ୧୯୭୩ ଓ ୧୯୭୫ ମସିହାରେ ଦିଆ ଯାଇନଥିଲା) ପ୍ରଦାନ କରାଯାଇ ଆସୁଅଛି  । କଳିଙ୍ଗ ଫାଉଣ୍ଡେସନ ସହ ସମନ୍ୱୟ ରକ୍ଷା ପୁର୍ବକ ୟୁନେସ୍କୋ ବିଶ୍ୱସ୍ତରୀୟ ବିଶେଷଜ୍ଞମାନଙ୍କଦ୍ୱାରା ମନୋନୀତ ବୈଜ୍ଞାନିକଙ୍କୁ ଏହି ମର୍ଯ୍ୟାଦାପୂର୍ଣ୍ଣ ପୁରସ୍କାର ପ୍ରଦାନ କରାଯାଇଥାଏ । ମୂଳରୁ କଳିଙ୍ଗ ପୁରସ୍କାର ଭାବେ ପରିଚିତ ଏହି ପୁରସ୍କାରକୁ ୨୦୦୯ରେ ୟୁନେସ୍କୋ କଳିଙ୍ଗ ପୁରସ୍କାର ଭାବେ ନାମିତ କରାଯାଇଛି । ଏହି ପୁରସ୍କାର ବର୍ତ୍ତମାନ ସୁଦ୍ଧା ୨୨ଟି ଦେଶର ୬୫ଜଣ ବୈଜ୍ଞାନିକଙ୍କୁ ପ୍ରଦାନ କରାଯାଇଛି । କଳିଙ୍ଗ ପୁରସ୍କାର ବିଜେତା ପରିସଂଖ୍ୟାନ ଏ ପର୍ଯ୍ୟନ୍ତ ଏହି ପୁରସ୍କାର ୨୨ଟି ଦେଶର ୬୫ଜଣ ବ୍ୟକ୍ତିଙ୍କୁ ପ୍ରଦାନ କରାଯାଇଛି । ଇଂଲଣ୍ଡ - ୧୦ଥର ଆମେରିକା - ୮ଥର ଫ୍ରାନ୍ସ - ୭ଥର ଭାରତ, ରୁଷ ଓ ବ୍ରାଜିଲ - ୫ଥର ଭେନେଜୁଏଲା, ମେକ୍ସିକୋ - ୪ଥର ପାକିସ୍ତାନ, ଜର୍ମାନୀ, ଇଟାଲୀ ଓ କାନାଡା - ୨ଥର ଅଷ୍ଟ୍ରିଆ, ବାଂଲାଦେଶ, ଫିନଲ୍ୟାଣ୍ଡ, ମିଶର, ରୋମାନିଆ, ନାଇଜେରିୟା, ଚେକ ରିପବ୍ଲିକ, ଫିଲିପାଇନ୍ସ, ଘାନା ଓ ଆର୍ମେନିଆ - ୧ଥର ଏମାନଙ୍କ ମଧ୍ୟରୁ ୬୦ଜଣ ବିଜେତା ହେଉଛନ୍ତି ପୁରୁଷ ଏବଂ ମାତ୍ର ୫ଜଣ ନାରୀ ।
ଓଡ଼ିଆ ପଞ୍ଜିକାରେ ମାର୍ଗଶୀର ଶୁକ୍ଳ ପକ୍ଷ ଦ୍ୱାଦଶୀ ବ୍ୟଞ୍ଜନ ଦ୍ୱାଦଶୀ ବା ଅଖଣ୍ଡ ଦ୍ୱାଦଶୀ ନାମରେ ଜଣା । ଏହି ଦ୍ୱାଦଶୀରେ ଅନୁଷ୍ଠିତ ଧର୍ମକର୍ମର ନିଶ୍ଚିତ ଫଳ ମିଳେ ବୋଲି ଲୋକ ବିଶ୍ୱାସ ରହିଛି । ବ୍ୟଞ୍ଜନ ଦ୍ୱାଦଶୀ ଗୌଡ଼ୀୟ ବୈଷ୍ଣବ ସଂପ୍ରଦାୟର ଅନୁଗାମୀମାନଙ୍କର ଏକ ପ୍ରମୁଖ ପର୍ବ । ଦିନଟି କୃଷ୍ଣଙ୍କ ପାଇଁ ସମର୍ପିତ । କିମ୍ବଦନ୍ତୀ ମା  ଯଶୋଦା ହଠାତ ଦିନେ ଦେଖିଲେ ଯେ ତାଙ୍କ ଏକୋଇର ବଳା ବିଶିକେଶନ କାହ୍ନାର ଦେହ ଝଡ଼ି ଯାଇଛି। ମା ଙ୍କ ଆଖିକୁ ସେ ଶୁଖି କଳାକାଠ ପଡ଼ି ଯାଇଥିବା ଦେଖାଗଲେ । ଏତିକିରେ ମା  ଉଚ୍ଛନ୍ନ ହୋଇଗଲେ । ଭାବିଲେ ନଖାଇ ନପିଇ ସେ ଏମିତି ହୋଇଗଲାଣି । ସେଠୁ ଯଶୋଦା କ ଣ କଲେ ନା ନିଜେ ରୋଷେଇ ଘରକୁ ଯାଇଁ ନାନାଦି ପ୍ରକାରର ପୁଷ୍ଟିକର ତଥା ସ୍ୱାଦିଷ୍ଟ ବ୍ୟଞ୍ଜନ ପ୍ରସ୍ତୁତ କରି କୃଷ୍ଣଙ୍କୁ ଖୁଆଇଲେ । ଶ୍ରୀଚୈତନ୍ୟ ମହାପ୍ରଭୁ ମଧ୍ୟ ବାଲ୍ୟକାଳରେ ନିଜ ମା ଙ୍କ ପରଷା ବହୁବିଧ ଖାଦ୍ୟ ଖାଇଥିବାର ଶୁଣାକଥା ଅଛି । ଏହି ଦୁଇଟି ଶୁଣାକଥାକୁ ମିଶାଇ ଗୌଡ଼ୀୟ ବୈଷ୍ଣବମାନେ ନିଷ୍ଠାର ସହିତ ବ୍ୟଞ୍ଜନ ଦ୍ୱାଦଶୀ ପାଳନ କରିଥାନ୍ତି । ପାଳନ ମାତାମଠ  (ଗୌର ବିହାର ଆଶ୍ରମ), ପୁରୀ ଦ୍ୱାପର ଯୁଗର କଥା ଯଶୋଦା ଓ କୃଷ୍ଣଙ୍କ କାହାଣୀ କୃଷ୍ଣ ଲୀଳା, ପୁରୀର ବିଭିନ୍ନ ମଠବାଡ଼ିରେ ଅଭିନୀତ ହୁଏ  । ବିଶେଷକରି ମାତାମଠରେ । କୃଷ୍ଣ ଓ ଯଶୋଦାଙ୍କର ସେହି କଥା ମନେ ପକାଇବାକୁ ପୁରୀର ମାତା ମଠ ବା ଗୌର ବିହାର ଆଶ୍ରମରେ ଭିନ୍ନ ଭିନ୍ନ ବର୍ଷରେ କେବେ ୫୦୫, କେବେ ୬୦୬ ଆଉ କେବେ ୫୫୫ ପ୍ରକାର ବ୍ୟଞ୍ଜନାଦି ଖାଦ୍ୟ ଭୋଗ କରିଥାନ୍ତି । ପ୍ରତି ବର୍ଷ ଏ ଭୋଗ ସଂଖ୍ୟା ବଦଳିଥାଏ । କୃଷ୍ଣଙ୍କୁ ଏସବୁ ଖାଦ୍ୟ ଅର୍ପଣ କରାଯାଏ । ଗତ କିଛିବର୍ଷ ଧରି ଆଶ୍ରମରେ ଏହି ଅବସରରେ ଶହ ଶହ ପ୍ରକାର ବ୍ୟଞ୍ଜନ ପ୍ରସ୍ତୁତ କରାଯାଉଛି । ଏହି ଆଶ୍ରମରେ ପ୍ରତିବର୍ଷ ୩୦ରୁ ଅଧିକ ଅନ୍ତେବାସୀ ଅନ୍ନବ୍ୟଞ୍ଜନ ପ୍ରସ୍ତୁତ କରି ଶ୍ରୀକୃଷ୍ଣଙ୍କୁ ଭୋଗ ଲଗାଇଥାନ୍ତି । ଏହା ମଧ୍ୟରେ ଥାଏ ୫୦ରୁ ଅଧିକ ପ୍ରକାରର ଅନ୍ନ, ୫୦ରୁ ଅଧିକ ପ୍ରକାରର ଡାଲି, ୧୦୦ରୁ ଅଧିକ ପ୍ରକାର ତରକାରୀ, ୫୦ରୁ ଅଧିକ ପ୍ରକାର ଭଜା ଓ ୧୦୦ରୁ ଅଧିକ ପ୍ରକାର ପିଠା ଓ ମିଠା ଇତ୍ୟାଦି । ଆଶ୍ରମବାସୀ ପରିବାପତ୍ର କଟାକଟି କରିବା ସହିତ ଆନୁଷଙ୍ଗିକ ପ୍ରସ୍ତୁତି ପରେ ଅପରାହ୍ଣ ୨ଟାରୁ ଭୋଗ ପ୍ରସ୍ତୁତି ଆରମ୍ଭ କରାଯାଇଥାଏ । ପରେ ପ୍ରସାଦକୁ ଭକ୍ତମାନଙ୍କ ମଧ୍ୟରେ ବଣ୍ଟନ କରଯାଏ । ଏତେ ପ୍ରକାର ବ୍ୟଞ୍ଜନ ପରଷିବା ପାଇଁ ସ୍ୱତନ୍ତ୍ର ଭାବେ ନିର୍ମିତ ଖଲିପତ୍ର ବ୍ୟବହାର କରାଯାଇଥାଏ । ଶ୍ରୀକ୍ଷେତ୍ର ଗୌର ବିହାର ବ୍ୟତୀତ ଶ୍ରୀକ୍ଷେତ୍ରରେ ଶ୍ରୀମନ୍ଦିର ଓ ଅନ୍ୟାନ୍ୟ ମଠ ମନ୍ଦିରରେ ମଧ୍ୟ ବିଭିନ୍ନ ପ୍ରକାର ଖାଦ୍ୟ ପ୍ରସ୍ତୁତ କରି ଭୋଗ କରାଯାଇଏ । ଜଗନ୍ନାଥ, ବଳଭଦ୍ର ଓ ସୁଭଦ୍ରାଙ୍କୁ ୪୦୦ରୁ ଅଧିକ ବ୍ୟଞ୍ଜନରେ ଆପ୍ୟାୟିତ କରାଯାଏ ।
ତରଙ୍ଗ ସିନେ ପ୍ରଡକ୍ସନ୍‌ରେ ପୂଜା ଭରଲାୱାଲାଙ୍କ ପ୍ରଯୋଜିତ ଓଡ଼ିଆ ଚଳଚ୍ଚିତ୍ର ଲଭ୍ ପାଇଁ କୁଛ୍ ଭି କରେଗା ନିର୍ଦ୍ଦେଶକ ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମାଣ ହୋଇଥିଲା । ଏଇ ଚଳଚ୍ଚିତ୍ରଟି ୨୦୧୬ ଦୁର୍ଗାପୂଜା ଅବସରରେ ମୁକ୍ତିଲାଭ କରିବ । ଏହି ଚଳଚ୍ଚିତ୍ରରେ ଅଭିଜିତ ମଜୁମଦାର ସଙ୍ଗୀତ ନିର୍ଦ୍ଦେଶନା ଦେଇଥିବା ବେଳେ ଗୀତ ରଚନା କରିଥିଲେ ନିର୍ମଳ ନାୟକ । ମୁଖ୍ୟ ଭୂମିକାରେ ଅଭିନେତା ବାବୁଶାନ୍ ଓ ନବାଗତା ନାୟିକା ସୁପ୍ରିୟାଙ୍କୁ ଏଇ ଚଳଚ୍ଚିତ୍ରରେ ପ୍ରଥମ କରି ଏକାଠି ଅଭିନୟର ସୁଯୋଗ ମିଳିଥିଲା । ସୁଟିଂ ଏହି ଚଳଚ୍ଚିତ୍ରରେ ନାୟକ ବାବୁଶାନ୍ ଏବଂ ନାୟିକା ସୁପ୍ରିୟାଙ୍କ ମଧ୍ୟରେ କ୍ରିକେଟ ମ୍ୟାଚର ଦୃଶ୍ୟ ରହିଛି । ଏଥିରେ ପାଖାପାଖି ୫୦୦ ଲୋକଙ୍କ ଉପସ୍ଥିତିରେ ଖୋର୍ଦ୍ଧା ବେଗୁନିଆ ନିକଷ୍ଟସ୍ଥ ପାରିଛକ ଗ୍ରାମର ଗୋପୀନାଥ ପୁର ପଡ଼ିଆରେ ଏହି ଦୃଶ୍ୟ ସୁଟିଂ କରାଯାଇଥିଲା । ଏହି ଚଳଚ୍ଚିତ୍ରର ଶୀର୍ଷକ ଗୀତରେ ୧୦ ବିଦେଶିନୀ ନୃତ୍ୟଙ୍ଗନାଙ୍କ ସ‌ହ ବାବୁଶାନ୍‌ଙ୍କଦ୍ୱାରା ଏକ ନୃତ୍ୟ ରହିଛି । ଅଭିନୟ ବାବୁଶାନ୍ ସୁପ୍ରିୟା ନାୟକ ମିହିର ଦାସ ତୃପ୍ତି ସିହ୍ନା ଉଷସୀ ମିଶ୍ର ଜୀବନ ପଣ୍ଡା କାଳିଆ ଭବାନୀ ପ୍ରସାଦ ସଲିଲ ମିତ୍ର ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରରେ ଅଭିଜିତ ମଜୁମଦାର ସଙ୍ଗୀତ ନିର୍ଦ୍ଦେଶନା ଦେଇଥିବା ବେଳେ ଗୀତ ରଚନା କରିଛନ୍ତି ନିର୍ମଳ ନାୟକ ।
ଗୁଞ୍ଜନ ସକ୍ସେନା  (ଜନ୍ମ ୧୯୭୫) ଜଣେ ଭାରତୀୟ ବାୟୁସେନା ଅଧିକାରୀ ତଥା ପୂର୍ବତନ ହେଲିକପ୍ଟର ପାଇଲଟ୍  । ସେ ୧୯୯୬ ମସିହାରେ ବାୟୁସେନାରେ ଯୋଗଦାନ କରିଥିଲେ ଏବଂ ୧୯୯୯ ମସିହାରେ କାରଗିଲ ଯୁଦ୍ଧ ଲଢ଼ାଇରେ ସଂଶ୍ଳିଷ୍ଟ ଥିଲେ । କାରଗିଲ ଯୁଦ୍ଧ ସମୟରେ ତାଙ୍କର ମୁଖ୍ୟ ଭୂମିକା ଥିଲା କାରଗିଲରୁ ଆହତମାନଙ୍କୁ ସ୍ଥାନାନ୍ତର, ପରିବହନ ସାମଗ୍ରୀ ଏବଂ ତଦାରଖରେ ସାହାଯ୍ୟ କରିବା । ସେ କାରଗିଲରୁ ଉଭୟ ଆହତ ତଥା ମୃତ ୯୦୦ରୁ ଅଧିକ ସୈନ୍ୟମାନଙ୍କୁ ସ୍ଥାନାନ୍ତର କରିଥିଲେ । ୨୦୦୪ ମସିହାରେ, ଆଠ ବର୍ଷ ବିମାନଚାଳକ ଭାବରେ କାର୍ଯ୍ୟ କରିଥିଲେ । ତାଙ୍କ ସମୟରେ ମହିଳାମାନଙ୍କ ପାଇଁ ସ୍ଥାୟୀ କମିଶନ ଉପଲବ୍ଧ ନଥିଲା । ୨୦୨୦ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ଗୁଞ୍ଜନ ସକ୍ସେନା:ଦି କାରଗିଲ ଗାର୍ଲ ତାଙ୍କ ଜୀବନ ଉପରେ ଆଧାରିତ ଥିଲା । ପ୍ରାରମ୍ଭ ଜୀବନ ସାକ୍ସେନା ଏକ ଆର୍ମି ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଲେଫ୍ଟ କର୍ଣ୍ଣ ଅନୁପ କୁମାର ସକ୍ସେନା ଏବଂ ଭାଇ ଲେଫ୍ଟ କର୍ଣ୍ଣଲ ଅଂଶୁମାନ ସକ୍ସେନା ଉଭୟ ଭାରତୀୟ ସେନାରେ କାର୍ଯ୍ୟ କରିଥିଲେ । ସକ୍ସେନା ନୂଆଦିଲ୍ଲୀସ୍ଥିତ ହଂସରାଜ କଲେଜରୁ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ଭାରତୀୟ ବାୟୁସେନା ସେବା ୧୯୯୬ ମସିହାରେ ବିମାନଚାଳକ ଭାବରେ ଭାରତୀୟ ବାୟୁସେନାରେ ଯୋଗ ଦେଇଥିବା ୬ ଜଣ ମହିଳାଙ୍କ ମଧ୍ୟରୁ ସକ୍ସେନା ଅନ୍ୟତମ ଅଟନ୍ତି । ଲେଫ୍ଟନାଣ୍ଟ ଭାବରେ ୧୩୨ ଫରୱାର୍ଡ ଏରିଆ କଣ୍ଟ୍ରୋଲ୍‌ର ଅଂଶ ଭାବରେ ସକ୍ସେନାଙ୍କର ପ୍ରଥମ ପୋଷ୍ଟିଂ ଉଦାମପୁରରେ ଥିଲା । କାରଗିଲ ଯୁଦ୍ଧରେ, ଅପରେସନ ବିଜୟର ଏକ ଅଂଶ ଭାବରେ, ଆହତମାନଙ୍କୁ ସ୍ଥାନାନ୍ତର କରିବା ବ୍ୟତୀତ, ସେ ଡ୍ରାସ ଏବଂ ବାଟାଲିକ ଅଗ୍ରଗାମୀ ଅଞ୍ଚଳରେ ସୈନ୍ୟମାନଙ୍କୁ ସାମଗ୍ରୀ ପରିବହନରେ ସାହାଯ୍ୟ କରିଥିଲେ । ସେ ଶ୍ରୀନଗରରେ ଅବସ୍ଥିତ ଦଶ ଜଣ ବିମାନଚାଳକମାନଙ୍କ ମଧ୍ୟରୁ ଜଣେ ଥିଲେ ଯିଏ ଯୁଦ୍ଧ ସମୟରେ ଶହ ଶହ ପ୍ରକାରର ଉଡ଼ାଣ ଭରିଥିଲେ । ୨୦୦୪ ମସିହାରେ, ବିମାନଚାଳକ ଭାବରେ ତାଙ୍କର କ୍ୟାରିଅର ଆଠ ବର୍ଷ ସେବା କରିବା ପରେ ଶେଷ ହୋଇଥିଲା । ତାଙ୍କ ସେବା ସମୟରେ ସ୍ଥାୟୀ ଆୟୋଗ ଉପଲବ୍ଧ ନଥିଲା । ବ୍ୟକ୍ତିଗତ ଜୀବନ ସକ୍ସେନାଙ୍କ ପିତା ଅନୁପ ସକ୍ସେନା ଭାରତୀୟ ସେନାରେ ଜଣେ ଲେଫ୍ଟନାଣ୍ଟ କର୍ଣ୍ଣେଲ ଥିଲେ । ସକ୍ସେନାଙ୍କ ସ୍ୱାମୀ ଗୌତମ ନାରାୟଣ, ୱିଙ୍ଗ କମାଣ୍ଡର ମଧ୍ୟ ଜଣେ ଭାରତୀୟ ବିମାନଚାଳକ ଅଟନ୍ତି । ସେ ବୟୁସେନାର -17 ହେଲିକପ୍ଟରର ଚାଳକ ଥିଲେ । ସେ ନ୍ୟାସନାଲ ଡିଫେନ୍ସ ଏକାଡେମୀରେ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ, ଯାହାକି ବିଶ୍ୱର ପ୍ରଥମ ତ୍ରି-ସେବା ଏକାଡେମୀ ଅଟେ । ଏହି ଦମ୍ପତିଙ୍କର ପ୍ରୟାଗ ନାରାୟଣ ନାମକ ଏକ ଝିଅ ଅଛି ।
ପୁରୁଣି, ପୁରୁଣୀ ବା ପୁନର୍ନବା ଏକ ଲତା ଜାତୀୟ ଉଦ୍ଭିଦ । ଧଳା, ନାଲି ଓ କଳା (କୃଷ୍ଣ) ଭେଦରେ ପତ୍ରର ରଙ୍ଗକୁ ନେଇ ଏହା ତିନିପ୍ରକାରର  । ଔଷଧୀୟ ଗୁଣ ଦୃଷ୍ଟିରୁ ଧଳା ପୁରୁଣି ଶ୍ରେଷ୍ଠ । କ୍ଷୁଦ୍ର ଲତା ପରି ଏହା ମାଟିରେ ମାଡ଼ିଥାଏ । ଭାରତୀୟ ପ୍ରାଦେଶିକ ଭାଷା ନାମାବଳୀ ଶାସ୍ତ୍ରୋକ୍ତ ଗୁଣ ଏହା ଅଳ୍ପକଷାୟ ମିଶ୍ରିତ କଟୁ ତିକ୍ତରସ, ଶୀତବୀର୍ଯ୍ୟ, ଚକ୍ଷୁର ହିତକର, ଅଗ୍ନୀବର୍ଧକ, ଆୟୁବର୍ଧକ, ଶୋଥ, ଉଦରୀ, ଶୂଳ, ଗୁଳ୍ମ, ରକ୍ତପ୍ରଦର, ବିଷଦୋଷ, ପିତ୍ତବିକୃତି, ବାୟୁ, କଫ, କାମଳ, ପାଣ୍ଡୁ, ଅର୍ଶ, ଯାବତୀୟ ପ୍ରକାର ବ୍ରଣ, କ୍ଷତ, ଦଦ୍ରୁ, କଣ୍ଡୁ ଓ ଚର୍ମରୋଗ ନାଶକ ଅଟେ । ବ୍ୟବହାର ଏହାର ସର୍ବାଙ୍ଗ ଔଷଧି ରୂପେ ବ୍ୟବହାର କରାଯାଏ । ଶୋଥ, ଆଖିର ରୋଗ, ଯୌବନକାଳୀନ ମୁଖବ୍ରଣ, ଜଖମ ଓ ଦରଜ, ସର୍ପବିଷ, ସ୍ତ୍ରୀରୋଗ ଯଥା, ରକ୍ତପ୍ରଦର, ବନ୍ଧ୍ୟାତ୍ୱ, ପିତ୍ତବିକାର ଓ ପେଟରୋଗରେ କବିରାଜମାନେ ଏହାର ଉପଯୋଗ କରିଥାନ୍ତି । ବାର୍ଧକ୍ୟକୁ ଦୂର କରି ଏହା ଯୌବନ ଫେରାଇ ଆଣିବାରେ ସକ୍ଷମ ବୋଲି ଏହାର ନାମ ପୁନର୍ନବା ରଖା ଯାଇଛି। ଏହାର ପତ୍ରକୁ ଶାଗ କରାଯାଏ । ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ଡଃ ଉପିନ୍ଦରଜିତ୍ କୌର୍ ଜଣେ ଭାରତୀୟ ରାଜନୀତିଜ୍ଞ ଓ ଶିରୋମଣି ଅକାଳି ଦଳରୁ ଲଢ଼ନ୍ତି ।ଅକ୍ଟୋବର ୨୦୧୦ରେ ସେ ସ୍ୱାଧୀନ ଭାରତର ପ୍ରଥମ ମହିଳା ଭାବେ ଅର୍ଥମନ୍ତ୍ରୀ ହୋଇଥିଲେ । ଆଦ୍ୟ ଜୀବନ ତାଙ୍କ ବାପା ଏସ୍ ଆତ୍ମା ସିଂ ଜଣେ ପଞ୍ଜାବୀ ମନ୍ତ୍ରୀ ଓ ଅକାଳି ଦଳର ନେତା ଥିଲେ । ତାଙ୍କ ମା 'ଙ୍କ ନାମ ବିବି ତେଜ୍ କୌର୍ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଅର୍ଥନୀତିରେ ଓ ପଞ୍ଜାବ ବିଶ୍ୱବିଦ୍ୟାଳୟରୁ ପଞ୍ଜାବୀରେ ସ୍ନାତ୍ତକୋତ୍ତର କରିଥିଲେ । ପଞ୍ଜାବ ବିଶ୍ୱବିଦ୍ୟାଳୟ, ପଟିଆଲାରୁ ଅର୍ଥନୀତିରେ ପିଏଚ୍‌ଡି କରିଥିଲେ । ଶିକ୍ଷା ଜୀବନ ସେ ପଞ୍ଜାବୀ ବିଶ୍ୱବିଦ୍ୟାଳୟରେ ଅର୍ଥନୀତି ପଢ଼ିଥିଲେ ଓ ଅର୍ଥନୀତିରେ ଅଧ୍ୟକ୍ଷ ଥଲେ । ସେ ମଧ୍ୟ ଗୁରୁ ନାଙ୍କ ଖାଲସା ମହାବିଦ୍ୟାଳୟରେ ପ୍ରଧାନ ଅଧକ୍ଷ ଥିଲେ । ସେ ଡେଭେଲୋପ୍‌ମେଣ୍ଟ୍ ଅଫ୍ ଥିଓରି ଅଫ୍ ଡିମାଣ୍ଡ୍ ଓ ଶିଖ୍ ରିଲିଜିଅନ୍ ଏଣ୍ଡ୍ ଇକୋନୋମିକ୍ ଡେଭେଲୋପ୍‌ମେଣ୍ଟ୍ ନାମରେ ଦୁଇଟି ପୁସ୍ତକ ଲେଖିଥିଲେ । ତାଙ୍କର ଦ୍ୱିତୀୟ ବ‌ହିଟି ଅଣ-ଅର୍ଥନୈତିକ କାରକର ପ୍ରଭାବ, ମୁଖ୍ୟତଃ ଆର୍ଥନୀତିକ ଉନ୍ନତିରେ ଧର୍ମର ଉପରେ ବର୍ଣ୍ଣିତ । ସେ ତାଙ୍କର ସନ୍ଧନ ବିଷୟ ଦି ପ୍ଲେସ୍ ଏଣ୍ଡ୍ ସ୍ଟାଟସ୍ ଅଫ୍ ୱିମେନ୍ ଇନ୍ ଶିଖ୍ ସୋସାଇଟି ପାଇଁ ଡଃ ଗଣ୍ଡା ସିଂ ମେମୋରିଆଲ୍ ସମ୍ମାନରେ ସମ୍ମାନତ ହୋଇଥିଲେ । ରାଜନୈତିକ ଜୀବନ ସେ ପଞ୍ଜାବ ନିଧାନସଭାକୁ ୧୯୯୭ରେ ଅକାଳି ଦଳରୁ ସୁଲତାନୁରରୁ ପ୍ରଥମେ ନିର୍ବାଚିତ ହୋଇଥିଲେ । ସେ ପ୍ରକାଶ ସିଂ ବାଦଲଙ୍କ ସରକାରରେ କ୍ୟାବିନେଟ୍ ମନ୍ତ୍ରୀ ହୋଇଥିଲେ ଓ ବୈଷୟିକ ଶିକ୍ଷା, ସଂସ୍କୃତି ଓ ପର୍ଯ୍ୟଟନ, ଗୃହ ଓ ସ‌ହରାନ୍ଚଳ ଉନ୍ନତି ବିଭାଗ ପାଇଥିଲେ । ସେ ସୁଲତାନପୁରରୁ ଆଉଥରେ ୨୦୦୨ ଓ ୨୦୦୭ରେ ନିର୍ବାଚିତ ହୋଇଥିଲେ । ସେ ୨୦୦୭ରେ ଆଉଥରେ କ୍ୟାବିନେଟ୍ ମନ୍ତ୍ରୀ ହୋଇଥିଲେ ଓ ଶିକ୍ଷା, ବେସାମରିକ ବିମାନ ଚଳାଚଳ, ଭିଜିଲାନ୍ସ୍ ଓ ନ୍ୟାୟ ବିଭାଗ ପାଇଥିଲେ । ଅକ୍ଟୋବର ୨୦୧୦ରେ ମନପ୍ରୀତ୍ ସିଂ ବାଦଲ୍ ବାଦ୍ ପଡ଼ିବା ପରେ ସେ ଅର୍ଥମନ୍ତ୍ରୀ ହୋଇଥିଲେ । ସେ ସ୍ୱାଧୀନ ଭାରତର ପ୍ରଥମ ଅର୍ଥମନ୍ତ୍ରୀ ଥିଲେ । ସେ ବିଭିନ୍ନ ବିଧାନ ସଭା କମିଟି, ଯଥା: ପବ୍ଲିକ୍ ଆକୌଣ୍ଟ୍ କମିଟି, ଏଷ୍ଟିମେଟ୍ କମିଟି, ପବ୍ଲିକ୍ ଅଣ୍ଡର୍‌ଟେକିଂ କମିଟି,ହାଉସ୍ କମିଟି, ପ୍ରଭୃତି । ୨୦୧୨ ପଞ୍ଜାବ ନିର୍ବାଚନରେ ସେ ୭୨ ବର୍ଷ ବୟସରେ ମହିଳାମାନଙ୍କ ମଧ୍ୟରେ ବୟୋଜ୍ୟେଷ୍ଠ ଥିଲେ ।
ଲୁନାଭଦା ରାଜ୍ୟ, ଏକ ବ୍ରିଟିଶ ଭାରତର ରାଜକୀୟ ରାଜ୍ୟ ଥିଲା । ଏହାର ଆୟତନ 1,005 ବର୍ଗ କିଲୋମିଟର ଥିଲା । ଏହା ରେୱା ଏଜେନ୍ସି ଅଧିନସ୍ଥ ରାଜ୍ୟ ଥିଲା । ବର୍ତ୍ତମାନ ଗୁଜରାଟ ରାଜ୍ୟରେ ଥିବା ଲୁନାଭଦା ସହର ଏହାର ରାଜଧାନୀ ଥିଲା । ଇତିହାସ 1225 ମସିହାରେ ଆହନୀଳବାରା ପତନ ରାଜ୍ୟର ସିଧାରାଜଙ୍କଦ୍ୱାରା ବୀରପୁର ନାମକ ରାଜ୍ୟ ସ୍ଥାପିତ ହେଇଥିଲା । 1434 ମସିହାରେ ରାଣା ଭୀମ ସିଂହଜୀ ଲୁନାଭଦା ସହରକୁ ରାଜଧାନୀ କରି ମାହି ନଦୀ ତଟରେ ଏହି ରାଜ୍ୟ ସ୍ଥାପନ କଲେ । 1826 ମସିହାରେ ଏହି ରାଜ୍ୟ ବ୍ରିଟିଶମାନଙ୍କ ରକ୍ଷଣକୁ ଆସି ରେୱା ଏଜେନ୍ସି ଅଧୀନରେ ରହିଲା । ମରୁଡି ଗ୍ରସ୍ତ ଏହି ରାଜ୍ୟର ଜନସଂଖ୍ୟା 1901ରେ ବହୁ ସଂଖ୍ୟାରେ କମି ଯାଇଥିବାର ଜଣା ଯାଇଥିଲା । ଶାସକ ସୋଲାଙ୍କି ବଂଶଜ ରାଜପୁତମାନେ ଏହି ରାଜ୍ୟ ଶାସନ କରୁଥିଲେ । 1867 ମସିହାରେ ୱାଖତ ସିଂହଜୀ ଜଣେ ଜଣାଶୁଣା ରାଜା ଥିଲେ । ଶାସକମାନେ  'ରାଣା  " ଉପାଧି ନେଇ ଥିଲେ ଓ ବ୍ରିଟିଶ ମାନଙ୍କଦ୍ୱାରା 9-ତୋପ ସମ୍ମାନ ପ୍ରାପ୍ତ ଥିଲେ ।
ପରୀ ଅପହରଣ ଓ ହତ୍ୟାକାଣ୍ଡ ଓଡ଼ିଶାର ଯଦୁପୁର ଗ୍ରାମରେ ଘଟିଥିବା ଏକ ଅପହରଣ ଓ ହତ୍ୟାକାଣ୍ଡ ଏବଂ ଓଡ଼ିଶା ଉଚ୍ଚ ନ୍ୟାୟାଳୟରେ ବର୍ତ୍ତମାନ ବିଚାରାଧୀନ ଏକ ଅପରାଧ ତଦନ୍ତ ମାମଲା । ନୟାଗଡ଼ ଜିଲ୍ଲାର ପାଞ୍ଚ ବର୍ଷୀୟା ଶିଶୁକନ୍ୟା ଅମୃତା ସ୍ନେହା  (ପରୀ ନାମରେ ଜଣା) ୨୦୨୦ ଜୁଲାଇ ୧୪ ତାରିଖ ଦିନ ଅପହରଣ ପରେ ହତ୍ୟା କରଯାଇଥିବାର ଅଭିଯୋଗ ହୋଇଥିଲା  । ଚାରିମାସ ବିତିଲା ପରେ ମଧ୍ୟ ହତ୍ୟାକାରୀ ଧରା ନପଡ଼ିବାରୁ ପରୀର ପିତାମାତା ଓଡ଼ିଶା ବିଧାନ ସଭା ସମ୍ମୁଖରେ ଆତ୍ମାହୁତି ଉଦ୍ୟମ କରିଥିଲେ । ଏହା ପରେ ଘଟଣାଟି ଅଧିକ ଲୋକଲୋଚନକୁ ଆସିଥିଲା ଓ ଓଡ଼ିଶା ବ୍ୟାପୀ ବିଭିନ୍ନ ସଂଗଠନ ତରଫରୁ ତୁରନ୍ତ ତଦନ୍ତ ଓ ବିଚାର ପାଇଁ ଦାବୀ ହୋଇଥିଲା । ହତ୍ୟାକାଣ୍ଡ ୨୦୨୦ ଜୁଲାଇ ୧୪ ତାରିଖ ଦିନ ଘର ଆଗରେ ଖେଳୁଥିବା ସମୟରେ ଅମୃତା ନିଖୋଜ ହୋଇଯାଇଥିଲା । ପରିବାର ଲୋକେ ବହୁ ଖୋଜାଖୋଜି କରି ଝିଅକୁ ନପାଇ ନୟାଗଡ଼ ସଦର ଥାନାରେ ଅଭିଯୋଗ କରିଥିଲେ । ପରୀର ମୃତ୍ୟୁକୁ ନେଇ ଜୁଲାଇ ୧୭ରେ ଥାନାରେ ପୋଲିସ ମାମଲା ରୁଜୁ କରିଥିଲା । ପରିବାର ଲୋକେ ଜିଲ୍ଲାପାଳ ଓ ପୋଲିସ ସବ ଇନସ୍ପେକ୍ଟରଙ୍କୁ ଭେଟିବା ପରେ ପୋଲିସ ଘଟଣାର ତଦନ୍ତ କରିବା ସହ ସନ୍ଧାନୀ କୁକୁର ଦଳ ଆଣି ଅଧିକ ତଦନ୍ତ କରିଥିଲେ । ଘଟଣାର ୯ଦିନ ପରେ ଜୁଲାଇ ୨୩ ତାରିଖ ଅପରାହ୍ଣରେ ବାଡ଼ି ପଟ ପୋଖରୀ କୁଳରେ ବସ୍ତାରେ ବନ୍ଧା ଅବସ୍ଥାରେ ଅମୃତାର ବିଖଣ୍ଡିତ ଓ ଗଳିତ ମୃତଦେହ ମିଳିଥିଲା । ମୃତ ଶରୀରର ୧୨ ଖଣ୍ଡ ହାଡ଼, ଦାନ୍ତ ଓ ମୁଣ୍ଡର ଖପୁରୀ ଏହି ବସ୍ତାରେ ଥିଲା । ଜୁଲାଇ ୨୩ରେ ଗଳିତ ଶବ ମିଳିବା ପରେ ଶବ ବ୍ୟବଚ୍ଛେଦ କରାଯାଇଥିଲା । ଶବ ନଷ୍ଟ ହୋଇଯାଇଥିବାରୁ ରିପୋର୍ଟରେ ମୃତ୍ୟୁର କାରଣ ଜଣାପଡ଼ିନଥିଲା । ପରିବାର ଲୋକେ ଅମୃତାକୁ କେହି ହତ୍ୟା କରି ଯକୃତ ଓ ଆଖି ତାଡ଼ି ନେଇଥିବାର ଅଭିଯୋଗ କରିଥିଲେ । ତଦନ୍ତ ପାଇଁ ଦାବୀ ଏହି ଘଟଣାର ଅଧିକ ତଦନ୍ତ ଦାବୀ କରି ସ୍ଥାନୀୟ ବ୍ୟକ୍ତିବିଶେଷ ଓ ସଂଗଠନସବୁ ବିକ୍ଷୋଭ, ରାସ୍ତାରୋକ, ଆମରଣ ଅନଶନ କରିବା ପରେ ଉପଜିଲ୍ଲାପାଳ ଗଣମାଧ୍ୟମ ଉପସ୍ଥିତିରେ ଅପରାଧୀଙ୍କୁ ତୁରନ୍ତ ଗିରଫ କରିବା ପାଇଁ ପ୍ରତିଶ୍ରୁତି ଦେଇଥିଲେ । ୨୦୨୦ ନଭେମ୍ବର ୨୪ ତାରିଖ ଦିନ ସକାଳୁ ବିଧାନ ସଭା ସାମ୍ନାରେ ଅମୃତାର ପିତା ଅଶୋକ ସାହୁ ଏବଂ ମାତା ସୌଦାମିନୀ ସାହୁ ଆତ୍ମାହୁତି ଉଦ୍ୟମ କରିଥିଲେ । ତଦନ୍ତ ୨୦୨୦ ନଭେମ୍ବର ୨୮ ତାରିଖରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏସଆଇଟି ତଦନ୍ତ ପାଇଁ ନିର୍ଦ୍ଦେଶ ଦେଇଥିଲେ । ଅଧୁନା ଏହି ମାମଲାର ତଦନ୍ତ ଭାର ଅରୁଣ ବୋଥ୍ରାଙ୍କ ନେତୃତ୍ବରେ ଗଠିତ ଏକ ପାଞ୍ଚ ଜଣିଆ ଦଳ କରୁଛି । ଅଭିଯୁକ୍ତ ଡିସେମ୍ବର ୨୦ ତାରିଖରେ ଯଦୁପୁର ଗ୍ରାମର ଜଣେ କଲେଜ ଛାତ୍ରଙ୍କୁ କ୍ରାଇମବ୍ରାଞ୍ଚ ଏଆଇଟି ମୁଖ୍ୟ ଅଭିଯୁକ୍ତ ଭାବେ ଦର୍ଶାଇଥିଲେ ଓ ତଦନ୍ତର ୨୦ ଦିନ ମଧ୍ୟରେ ଅଭିଯୁକ୍ତକୁ ଗିରଫ କରିଥିଲା । ତେବେ ଗିରଫ ପରେ କ୍ରାଇମବ୍ରାଞ୍ଚ ଅଭିଯୁକ୍ତର ନାମ ପ୍ରକାଶ କରିନଥିଲା । କ୍ରାଇମ୍‌ବ୍ରାଞ୍ଚ ପକ୍ଷରୁ ଘଟଣାରେ ଭାରତୀୟ ପିଙ୍ଗଳ କୋଡ଼ ଦଫା ୩୭୬ (ଏ), ୩୭୬ (ଏବି), ୩୬୪, ୩୦୨, ୨୦୧ ଏବଂ ପୋସୋକୋ ଆକ୍ଟ ସେକ୍ସନ ୬ ଅନୁଯାୟୀ ୧୪/୨୦୨୦ ନମ୍ବରରେ ଏକ ମାମଲା ରୁଜୁ କରାଯାଇଥିଲା  । ଡିସେମ୍ବର ୨୧ ତାରିଖରେ ତାଙ୍କୁ ନୟାଗଡ଼ ପୋକସୋ   କୋର୍ଟରେ ହାଜର କରି ୪ ଦିନ ରିମାଣ୍ଡରେ ନେବାକୁ ଏଆଇଟି ଅନୁମତି ମାଗିଥିଲେ । ପୋକସୋ କୋର୍ଟ ବିଚାରପତି ଉଦୟଭାନୁ ଜେନା ଅଭିଯୁକ୍ତଙ୍କୁ ୩ ଦିନ ଅର୍ଥାତ୍ ଡିସେମ୍ବର ୨୨ରୁ ୨୪ ଯାଏ ରିମାଣ୍ଡରେ ନେବାକୁ ଏଆଇଟିକୁ ଅନୁମତି ଦେଇଥିଲେ । ଡିସେମ୍ବର ୨୧ରେ ଅଭିଯୁକ୍ତଙ୍କୁ ବିନା ଡେମୋରେ ନୟାଗଡ଼ ସବଜେଲକୁ ପଠାଇ ଦିଆଯାଇଥିଲା । ଅଭିଯୁକ୍ତ ସାବାଳକ ବୋଲି ତାଙ୍କ ମା ' ଗଣମାଧ୍ୟମକୁ କହିଥିଲେ । ଜନ୍ମ ସାର୍ଟିଫିକେଟ ଅନୁସାରେ ତାଙ୍କ ବୟସ ୧୮ ବର୍ଷରୁ କମ ହୋଇଥିଲେ ମଧ୍ଯ ନୟାଗଡ଼ ଜିଲା ମୁଖ୍ୟ ଚିକିତ୍ସାଳୟରେ ଓସିଫିକେଶନ ପରୀକ୍ଷାରୁ ସେ ସେ ସାବାଳକ ବୋଲି ପ୍ରମାଣ ମିଳିଥିଲା । ପ୍ରାଥମିକ ତଦନ୍ତରେ ଧର୍ଷଣ ମୁଖ୍ୟ ଅପରାଧ ଓ ହତ୍ୟା ପରେ ବଳାତ୍କାର କରାଯାଇଛି ବୋଲି ପ୍ରମାଣ ମିଳିଥିଲା ବୋଲି ଏସଆଇଟି ମୁଖ୍ୟ ପ୍ରକାଶ କରିଥିଲେ । ତେବେ ଅଭିଯୁକ୍ତର ପରିବାର ତାଙ୍କ ପୁଅକୁ ଭୟଭୀତ ହତ୍ୟାକାଣ୍ଡରେ ସମ୍ପୃକ୍ତି ପାଇଁ ବାଧ୍ୟ କରିବା ଅଭିଯୋଗ କରିଥିଲେ ଥାନାରେ ଏସଆଇଟି ବିରୋଧରେ ଏତଲା ଦେଇଥିଲେ । ଅଭିଯୁକ୍ତକୁ ନାବାଳକ ଦର୍ଶାଇ ଅଭିଯୁକ୍ତର ପରିବାର ଲୋକେ ଡିସେମ୍ବର ୪ରେ ନ୍ୟାୟାଳୟରେ ଆବେଦନ କରିଥିଲେ । ନ୍ୟାୟାଳୟ ଡିସେମ୍ବର ୫ରେ ପରବର୍ତ୍ତୀ ଶୁଣାଣି କରି ଅଭିଯୁକ୍ତକୁ ନାବାଳକ ଘୋଷଣା କରି କିଶୋର ନ୍ୟାୟ ପରିଷଦକୁ ଏହି ମାମଲା ହସ୍ତାନ୍ତର କରିଥିଲେ ଓ ସାବାଳକ ହୋଇନଥିବାରୁ ଅଭିଯୁକ୍ତର ନାର୍କୋ ଆନାଲିସିସ ଟେଷ୍ଟ ପାଇଁ ଏସଆଇଟି ଆବେଦନକୁ ଖାରଜ କରିଥିଲେ ।
ନିଦ୍ରା ଶ୍ୱାସରୋଧ  (ଇଂରାଜୀ ଭାଷାରେ ) ଏକ ନିଦ୍ରା ବେମାରୀ   ଯେଉଁଥିରେ ଶୟନ ସମୟରେ ସାମୟିକ ଶ୍ୱାସରୋଧ   ହୁଏ ବା ଅଗଭୀର ଶ୍ୱାସକ୍ରିୟା   ଚାଲୁରହେ  । କିଛି ସେକେଣ୍ଡ ନିମନ୍ତେ ବା କେତେକ ମିନିଟ ନିମନ୍ତେ ନିଦ୍ରା ଶ୍ୱାସରୋଧ ହୁଏ ବା ରାତ୍ରୀରେ ଅନେକ ଥର ଏହା ହୁଏ । ସର୍ବାଧିକ ସାଧାରଣ ସ୍ୱରୂପରେ ଉଚ୍ଚ ଧ୍ୱନୀର ଘୁଙ୍ଗୁଡ଼ି ପରେ ହୁଏ । ପୁନଃ ଶ୍ୱାସକ୍ରିୟା ଆରମ୍ଭ ହେଲେ ଅଣନିଶ୍ୱାସୀ ଲାଗେ । ନିଦ୍ରାଭିଭୂତ ବା ଥକ୍କିଯାଇଥିବା ଲୋକଙ୍କର ଏହା ହେବା ଯୋଗୁ ନିଦ୍ରାରେ ବ୍ୟାଘାତ ହୁଏ ।ଏହା ସ୍କୁଲରେ ପିଲାମାନଙ୍କର ସମସ୍ୟା ସୃଷ୍ଟି କରେ ବା ଅତିସକ୍ରିୟତା   କରାଏ । ତିନି ପ୍ରକାର ନିଦ୍ରା ଶ୍ୱାସରୋଧ ହୋଇପାରେ: ଅବରୋଧୀ ନିଦ୍ରା ଶ୍ୱାସରୋଧ   ବା ଓଏସଏ/  , କେନ୍ଦ୍ରୀୟ ନିଦ୍ରା ଶ୍ୱାସରୋଧ   ବା ସିଏସଏ/   ଓ ମିଶ୍ରିତ ନିଦ୍ରା ଶ୍ୱାସରୋଧ । ସବୁଠାରୁ ସାଧାରଣ ଆକାର ଓଏସଏ ଥାଏ । ଓଜନାଧିକ୍ୟ  , ପାରିବାରିକ ରୋଗ ଇତିହାସ, ଆଲର୍ଜି ଓ ବର୍ଦ୍ଧିତ ଟନସିଲ ଇତ୍ୟାଦି ଏହି ବେମାରୀର ସଙ୍କଟ ଉତ୍ପନ୍ନ କରନ୍ତି । ବାୟୁ ପ୍ରବାହ ବନ୍ଦ ଯୋଗୁ ଓଏସଏ, ଶ୍ୱାସକ୍ରିୟା ପ୍ରଚେଷ୍ଟା ଅଭାବ ଯୋଗୁ ସିଏସଏ ହୁଏ । ଏହି ରୋଗ ଥିବା କଥା ଏହି ରୋଗୀମାନେ ଅବଗତ ନ ଥାଆନ୍ତି । ପରିବାରର ଲୋକ ଏହା ଜଣେଇ ଦିଅନ୍ତି । ସାରା ରାତିର ପଲିସୋମ୍ନୋଗ୍ରାଫି   ପରୀକ୍ଷାରୁ ଏହି ରୋଗ ନିର୍ଣ୍ଣୟ କରାଯାଏ । ଏକ ଘଣ୍ଟାରେ ୫ଥର ଏଭଳି ନିଦ୍ରା ବ୍ୟାଘାତ ହେଲେ ନିଦ୍ରା ଶ୍ୱାସରୋଧ ରୋଗ ନିର୍ଣ୍ଣୟ କରାଯାଏ । ଜୀବନ‌ଚର୍ଯ୍ୟାରେ ପରିବର୍ତ୍ତନ, ଶ୍ୱାସକ୍ରୀୟା ଯନ୍ତ୍ର, ମାଉଥପିସ ଓ ଅପରେଶନ ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ମଦ୍ୟ ତ୍ୟାଗ, ଓଜନ ହ୍ରାସ, ଧୂମ୍ରପାନ ବନ୍ଦ ଓ ଦେହର ପାର୍ଶ୍ୱଦେଶରେ ଶୟନ କରି ଏହି ବେମାରୀକୁ ନିୟନ୍ତ୍ରଣ କରାଯାଇପାରେ । ସିପାପ ମେସିନ ବ୍ୟବ‌ହାର କରି ଶ୍ୱାସକ୍ରିୟା ସମ୍ପାଦନ କରାଯାଏ । ଅଣଚିକିତ୍ସିତ ଲୋକଙ୍କର ହୃଦ୍‌ଘାତ, ସ୍ଟ୍ରୋକ, ମଧୁମେହ, ହୃଦ୍‌ପାତ, ଅନିୟମିତ ହୃତ୍‌ସ୍ପନ୍ଦନ  , ମୋଟାପଣ ଓ ଗାଡ଼ି ଧକ୍କା   ଇତ୍ୟାଦି ସଙ୍କଟ ରହେ । ସିଏସଏ ରୋଗ ୧-୬% ବଡ଼ ମଣିଷଙ୍କୁ ଓ ୨% ପିଲାଙ୍କୁ ଆକ୍ରମଣ କରେ । ମହିଳାଙ୍କ ଅପେକ୍ଷା ପୁରୁଷଙ୍କୁ ଦୁଇ ଗୁଣ ରୋଗ ହୁଏ । ଯେ କୌଣସି ବୟସରେ ଏ ରୋଗ ହୋଇପାରିଲେ ମଧ୍ୟ ସାଧାରଣତଃ ୫୫ରୁ ୬୦ ବର୍ଷ ବୟସ ମଧ୍ୟରେ ହୁଏ । କେନ୍ଦ୍ରୀୟ ନିଦ୍ରା ଶ୍ୱାସରୋଧ ବେମାରୀ ୧%ରୁ କମ୍ ଲୋକଙ୍କୁ ହୁଏ । ଏକ ଜର୍ମାନୀ କଳ୍ପିତ କାହାଣୀରେ   ଓଣ୍ଡାଇନର    '   ଅଭିଶାପ ଫଳରେ ନିଦ୍ରା ସମୟରେ ଜଣେ ଶ୍ୱାସକ୍ରିୟା ଭୁଲିଯାଏ ଓ ତାହା କେନ୍ଦ୍ରୀୟ ନିଦ୍ରା ଶ୍ୱାସରୋଧ ଦର୍ଶାଉଛି ।
ଜାନ‌କୀ ସବେଶ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ତେଲୁଗୁ ଏବଂ ତାମିଲ କଥାଚିତ୍ରରେ ଅଭିନୟ କରନ୍ତି । ସେ ତାଙ୍କ ଚଳଚ୍ଚିତ୍ରମାନଙ୍କରେ ମୁଖ୍ୟତଃ ମାଆ ଭୂମିକାରେ ଅଭିନୟ କରିନ୍ତି । ପ୍ରାରମ୍ଭିକ ଜୀବନ ଜାନ‌କୀ କର୍ଣ୍ଣାଟକର ବାଙ୍ଗାଲୋରଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ବିଦ୍ୟାଳୟ ଶିକ୍ଷା ନୂଆ ଦିଲ୍ଲୀରୁ ଶେଷ କରିଥିଲେ । ପରେ ପରେ ସେ ଦିଲ୍ଲୀର ଜମିଆ ମିଲ୍ଲିଆରୁ ରାଜନୈତିକ ବିଜ୍ଞାନରେ ସ୍ନାତକ ଏବଂ ମାସ୍ କମୁନିକେସନ୍‌ରେ ମାଷ୍ଟର ଡିଗ୍ରୀ ହାସଲ କରିଥିଲେ । ଅଭିନୟ ଜୀବନ ୧୯୯୧ ମସିହାରେ ଜାନ‌କୀ ଏକ ଡକୁମେଣ୍ଟାରୀ ଚଳଚ୍ଚିତ୍ରରେ ସ‌ହକାରୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ରାଜୀବ ଗାନ୍ଧୀଙ୍କ ଉପରେ ନିର୍ମିତ ହୋଇଥିବା ଏହି ଡକୁମେଣ୍ଟରୀ ଚଳଚ୍ଚିତ୍ରର ନାମ ହେଉଛି  ' । ଏହାପରେ ୧୯୯୭ରେ ପ୍ରଭୁ ଦେବା, ଅରବିନ୍ଦ ସ୍ୱାମୀ ଏବଂ ହିନ୍ଦୀ କଥାଚିତ୍ର ଅଭିନେତ୍ରୀ କାଜଲଙ୍କ ଅଭିନୀତ ତାମିଲ ଚଳଚ୍ଚିତ୍ର ମିନ୍ସର କନୁଭାରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ସେ ଜଣେ ନନ୍ ଭୂମିକାରେ ଅଭିନୟ କରିଥିଲେ । ଏହା ପରେ ପରେ ସେ ଐଶ୍ୱର୍ଯ୍ୟା ରାୟଙ୍କ ମାଆ ଭୂମିକାରେ ଅନ୍ୟ ଏକ ତାମିଲ ଚଳଚ୍ଚିତ୍ର ଜିନ୍ସରେ ଅଭିନୟ କରିଥିଲେ । ତା ପରଠାରୁ ସେ ପ୍ରାୟତଃ ନାୟକ ନାୟିକାମାନଙ୍କର ମାଆ ଭୂମିକାରେ ଅଭିନୟ କରିଛନ୍ତି । ଜାନ‌କୀ ପାଖାପାଖି ୨୫ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି । ସୂର୍ଯ୍ୟ ଶିବକୁମାରଙ୍କର ଅଭିନୀତ ଚଳଚ୍ଚିତ୍ର ସିଙ୍ଘମର ତିନୋଟିଯାକ ସଂସ୍କରଣରେ ସେ ନାୟିକାଙ୍କର ମାଆ ଭାବରେ ଏକ ବିଶେଷ ପରିଚୟ ପାଇଥିଲେ । ସେ ୟୁଟ୍ୟୁବ୍‌ରେ  " "  ନାମକ ଏକ ଧାରାବାହିକରେ ମଧ୍ୟ ଅଭିନୟ କରିଛନ୍ତି । ଜାନ‌କୀ ମଧ୍ୟ ଫେସବୁକରେ  " - "  ନାମକ ଗୋଟିଏ ପୃଷ୍ଠାରେ କିଛି ଗପ ଲେଖି ଅପଲୋଡ଼ କରନ୍ତି । ଏହି ପୃଷ୍ଠାଟିର ଶୀର୍ଷକର ଅର୍ଥ ଓଡ଼ିଆରେ ହେଉଛି ଗଳ୍ପ । ଏହା ହେଉଛ ଏକ ବଙ୍ଗାଳୀ ଶବ୍ଦ । ତାଙ୍କର ଏହି ଲେଖାଗୁଡ଼ିକ ମଧ୍ୟରେ ଗୀତ, କାହାଣୀ ଏବଂ କିଛି ସାମାଜିକ କଥାକୁ ନେଇ ବର୍ଣ୍ଣିତ ହୋଇଥାଏ ।
କାବୋଜାଣ୍ଟିନିବ, ଅନ୍ୟମାନଙ୍କ ମଧ୍ୟରେ ବିକ୍ରୟ ନାମ କୋମେଟ୍ରିକ   ଏବଂ କାବୋମରଟିକ୍ସ  , ଏକ ଔଷଧ ଯାହା ମେଡୁଲାରୀ ଥାଇରଏଡ କର୍କଟ, ବୃକ୍‌କ କୋଷ କର୍କଟ ଏବଂ ହେପାଟୋସେଲୁଲାର୍ କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଉନ୍ନତ ରୋଗ କିମ୍ବା ଅନ୍ୟାନ୍ୟ ଚିକିତ୍ସାରେ ବିଫଳ ହୋଇଥିବା କ୍ଷେତ୍ରରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଥକାପଣ, ଉଚ୍ଚ ରକ୍ତଚାପ, ବାନ୍ତି, ଏବଂ ଓଜନ ହ୍ରାସ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଫିଷ୍ଟୁଲା, ରକ୍ତ ଜମାଟ ବାନ୍ଧିବା, ଯକୃତ ସମସ୍ୟା ଏବଂ ରିଭର୍ସିବଲ୍ ପୋଷ୍ଟୋରିଅର୍ ଲ୍ୟୁକୋଏନସେଫାଲୋପାଥି ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏମଇଟ,  , ଭିଇଜିଏଫଆର  , ଏବଂ ଏଏକ୍ସଏଲ  ମାନଙ୍କର ଟାଇରୋସିନ୍ କାଇନେଜ ଇନହିବିଟର । ୨୦୧୨ରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା ବ୍ୟବହାର ପାଇଁ କାବୋଜାଣ୍ଟିନିବ ଅନୁମୋଦିତ ହୋଇଥିଲା ୨୦୨୧ରେ ଯୁକ୍ତରାଜ୍ୟରେ ୬୦ମିଗ୍ରା ଔଷଧର ଏକ ମାସର ମୂଲ୍ୟ ୫୧୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୨,୬୦୦ ଡଲାର ଅଟେ ।
ପ୍ରଦୀପ କୁମାର ସାହୁ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୦,୯୬୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ପ୍ରକାଶ ଚନ୍ଦ୍ର ବିଜୁଳିଙ୍କୁ ୪୭,୮୧୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ବେଦ ପ୍ରକାଶ ଅଗ୍ରୱାଲ  (୧୬ ଜାନୁଆରୀ ୧୯୩୭ - ୨୦ ଅପ୍ରେଲ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳ, ଉତ୍କଳ କଂଗ୍ରେସ, ଭାରତୀୟ ଜନତା ପାର୍ଟି, ଜନତା ଦଳ, ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ଏବଂ ବିଭିନ୍ନ ସରକାରରେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୭୪, ୧୯୭୭, ୧୯୯୦, ୨୦୦୦, ୨୦୦୯ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଓ ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ, ୧୦ମ, ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ମସିହାରେ ଓଡ଼ିଶା ବିଧାନ ସଭା ନିର୍ବାଚନ ପାଇଁ ସେ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିବାପାଇଁ ପ୍ରାର୍ଥୀ ହୋଇଥିଲେ, ମାତ୍ର ନିର୍ବାଚନ ପୂର୍ବରୁ ୨୦ ଅପ୍ରେଲ ୨୦୧୯ରେ ତାଙ୍କର ମୃତ୍ୟୁ ହୋଇଥିଲା । ଜନ୍ମ, ଶିକ୍ଷା ଓ ପରିବାର ବେଦ ପ୍ରକାଶ ୧୯୩୭ ମସିହାର ଜାନୁଆରୀ ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ରମାନନ୍ଦ ଲାଲ । ବେଦ ପ୍ରକାଶଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ସେ ସାବିତ୍ରୀ ଅଗ୍ରୱାଲଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଜଣେ ପୁଅ ଏବଂ ଦୁଇଜଣ ଝିଅ ଅଛନ୍ତି । ରାଜନୈତିକ ଜୀବନ ବେଦ ପ୍ରକାଶ ଅଗ୍ରୱାଲ ମାତ୍ର ୨୦ ବର୍ଷ ବୟସରେ ରାଜନୀତିରେ ଯୋଗ ଦେଇଥିଲେ । ସେ ପ୍ରଥମେ କେନ୍ଦ୍ରାପଡ଼ା ପୌର ପରିଷଦର କାଉନ୍‌ସିଲର୍ ଭାବେ ନିର୍ବାଚିତ ହୋଇଥିଲେ । ତା 'ପରେ ୩୩ ବର୍ଷ ବୟସରେ ସେ କେନ୍ଦ୍ରାପଡ଼ା ପୌର ପରିଷଦର ଅଧ୍ୟକ୍ଷ ଭାବେ ନିର୍ବାଚନ ହୋଇଥିଲେ । ବେଦପ୍ରକାଶ ପ୍ରଥମେ ୧୯୭୪ ମସିହାରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ପ୍ରଥମ ଥର ପାଇଁ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭା ପାଇଁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୯୭୭ ମସିହାରେ ଜନତା ପାର୍ଟିର ପ୍ରତିନିଧି ଭାବରେ, ୧୯୯୦ ମସିହାରେ ଜନତା ଦଳର ପ୍ରତିନିଧି ଭାବରେ ଏବଂ ୨୦୦୦ ମସିହାରେ ବିଜୁ ଜନତା ଦଳର ପ୍ରତିନିଧି ଭାବରେ ଯଥାକ୍ରମେ ୭ମ, ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୨୦୦୯ ଏବଂ ୨୦୧୪ ମସିହାର ବିଜୁ ଜନତା ଦଳର ପ୍ରତିନିଧି ଭାବରେ ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏଥି ସହିତ ସେ ବିଭିନ୍ନ ସମୟରେ ଅର୍ଥ, ଖାଦ୍ୟ ଯୋଗାଣ ଏବଂ ଖାଉଟି ବ୍ୟାପାର, ବାଣିଜ୍ୟ ଓ ପରିବହନ, ଗ୍ରାମ୍ୟ ଉନ୍ନୟନ, ବାଣିଜ୍ୟ ଓ ପରିବହନ ଆଦି ବିଭିନ୍ନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ବେଦ ପ୍ରକାଶ ୨୦୧୯ ମସିହାର ଅପ୍ରେଲ ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବେଦ ପ୍ରକାଶ ବିଜୁ ଜନତା ଦଳର ପ୍ରାର୍ଥୀ ଭାବରେ ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀରୁ ପ୍ରାର୍ଥୀପତ୍ର ଦଖଲ କରିଥିଲେ, ମାତ୍ର ଏହି ନିର୍ବାଚ ପୂର୍ବରୁ ତାଙ୍କର ମୃତ୍ୟୁ ହୋଇଥିଲା ।
ଫକୀର ସିଂହ  (ଜନ୍ମ: ୧୯୫୭) ଜଣେ ଭାରତୀୟ ନାଟ୍ୟକାର ଓ ଲେଖକ  । ସେ ଓଡ଼ିଆରେ ନାଟକ, କ୍ଷୁଦ୍ରଗଳ୍ପ ଓ ଗୀତିକବିତା ରଚନା କରନ୍ତି । ସେ ତାଙ୍କ ରଚିତ ଆତ୍ମଲିପି ଓ ଅନ୍ୟାନ୍ୟ ପୁସ୍ତକ ପାଇଁ ୨୦୧୬ ମସିହାରରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଜୀବନୀ ଫକୀର ସିଂହ ଜଗତସିଂହପୁର ଜିଲ୍ଲାର ଧୂଆଁପାରୀ ଗ୍ରାମରେ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । ରଚନାବଳୀ ଫକୀର ସିଂହଙ୍କ ପ୍ରଥମ ପ୍ରସାରିତ ନାଟକ ଥିଲା ଅଲଗା ମେଘର ଛାଇ । ଏହା ୧୯୮୭ ମସିହାରେ ଆକାଶବାଣୀ କଟକ କେନ୍ଦ୍ରରୁ ପ୍ରସାରିତ ହୋଇଥିଲା ।
ଭନ୍ଦନା ପଠକ (ଜନ୍ମ ୨୬ ଜାନୁଆରୀ ୧୯୫୬) ଜଣେ ଭାରତୀୟ ଚଳଚ୍ଚିତ୍ର, ମଞ୍ଚ ଏବଂ ଟେଲିଭିଜନ ଅଭିନେତ୍ରୀ  । ସେ ଖିଚି  'ଫ୍ରାଞ୍ଚାଇଜରେ ଜୟଶ୍ରୀ ପରେଖଙ୍କ ଭୂମିକା ପାଇଁ ଲୋକପ୍ରିୟ; ସୋପ ଅପେରାର ସାଥ୍ ନିଭାନା ସାଥିଆରେ ଗଉରା ତାଙ୍କର ବିରୋଧୀ ଭୂମିକାରେ ଥିଲା । ସେ ଭାରତୀୟ ସିରିଏଲରେ ଅନେକ ଗୁଜରାଟୀ ଭୂମିକାରେ ଅଭିନୟ କରିଛନ୍ତି । ଦୁଇ ଦଶନ୍ଧିରୁ ଅଧିକ ସମୟ ଧରି ଚାଲିଥିବା କ୍ୟାରିଅରରେ ସେ କମେଡି ନାଟକ ଏବଂ ସାଇଟକମ୍ରେ ତାଙ୍କର ଅଧିକାଂଶ ସ୍ମରଣୀୟ କାର୍ଯ୍ୟ କରିଛନ୍ତି । ଅହମ୍ମଦାବାଦରେ ଜନ୍ମଗ୍ରହଣ କରିଥିବା ସେ ଗୁଜରାଟୀ ଅଭିନେତା ଅରବିନ୍ଦ ବୈଦ୍ୟଙ୍କ ଝିଅ । 1995ରେ ଟେଲିଭିଜନରେ ଡେବ୍ୟୁ କରିବା ପରେ ସେ ଲୋକପ୍ରିୟ ସାଇଟକମ୍ରେ ହମ୍ ପଞ୍ଚରେ ମୀନାକ୍ଷୀ ମଥୁରଙ୍କ ଭଳି ଭୟଙ୍କର ଅଭିନୟ ହେତୁ ରାତାରାତି ଷ୍ଟାରଡମ୍ ହାସଲ କରିଥିଲେ । ବୃତ୍ତି ସେ ୧୯୯୫ରେ ହମ୍ ପଞ୍ଚ୍ ସହିତ ନିଜ କ୍ୟାରିଅର୍ ଆରମ୍ଭ କରିଥିଲେ, ଯାହା ସେହି ସମୟର ସବୁଠାରୁ ଲୋକପ୍ରିୟ ହାସ୍ୟ ଅଭିନୟରେ ପରିଣତ ହୋଇଥିଲା । ସେ ଗୁଜରାଟୀ ନାଟକରେ ମଧ୍ୟ ଅଭିନୟ କରିଥିଲେ । ହମ୍ ପାଞ୍ଚର ବିରାଟ ସଫଳତା ପରେ, ସେ ଏକ ରାତାରାତି ତାରକା ହୋଇଥିଲେ ଏବଂ ଖିଚି ନାମକ ଅନ୍ୟ ଏକ ସିରିୟେଲ୍ ଜୟଶ୍ରୀଙ୍କ ପ୍ରମୁଖ ଭୂମିକାରେ ଅଭିନୟ କରିବାକୁ ମନୋନୀତ ହୋଇଥିଲେ । ଯାହା ତାଙ୍କୁ ଅଧିକ ସ୍ୱୀକୃତି ଏବଂ ଖ୍ୟାତି ଦେଇଥିଲା । ୨୦୦୫ରେ, ସେ ଏହାର ସିକ୍ୱେଲରେ ସମାନ ଚରିତ୍ରକୁ ପୁନର୍ବାର କରିଥିଲେ, [ଇନଷ୍ଟାଣ୍ଟ ଖିଚି]]  'ଯାହା ପୂର୍ବପରି ସମାନ ଭାବରେ ସଫଳ ହୋଇଥିଲା, ଏବଂ ପାଠକଙ୍କୁ ଭାରତୀୟ ଟେଲିଭିଜନ ମାଧ୍ୟମରେ ପ୍ରତିଷ୍ଠିତ ଅଭିନେତ୍ରୀ କରିପାରିଥିଲା  । ଅବଶ୍ୟ, ତାଙ୍କୁ ୨୦୧୦ରେ ମୁକ୍ତିଲାଭ କରିଥିବା ସିରିଜର ଚଳଚ୍ଚିତ୍ର ଆଡାପ୍ଟେସନ୍ରେ ଅଭିନେତ୍ରୀ ନିମିଶା ଭାଖରିଆଙ୍କ ସ୍ଥାନରେ ସ୍ଥାନିତ କରାଯାଇଥିଲା । ସେ ର ଲୋକପ୍ରିୟ ଲାଇଟ୍-କମେଡି ସୋ  'ମେନ୍ କାବ୍ ସାସ୍ ବାନୁଙ୍ଗି' ରେ ଶେଲା ଦେବୀଙ୍କ ମୋଡ଼ିତ ଚରିତ୍ରକୁ ଚିତ୍ରଣ କରିଥିଲେ । ୨୦୧୧ ରେ, ସେ ଅନ୍ୟ ଏକ କମେଡି ସୋ ଆର୍ କେ ଲକ୍ଷ୍ମଣ କି ଦୁନିୟାରେ ଅଭିନୟ କରିଥିଲେ । ସେ ମହିସାଗରରେ ମଧ୍ୟ ଅଭିନୟ କରିଥିଲେ । ସେ ଟେଲିଭିଜନ୍ ଧାରାବାହିକ ବାଡି ଦୋର ସେ ଆଏ ହୋରେ ଜଣେ ବିଦେଶୀ ଭୂମିକାରେ ଅଭିନୟ କରିଥିଲେ । ସେ କହିଛନ୍ତି ଯେ ଚରିତ୍ର ପାଇଁ ସେ ତାଙ୍କ ପିତାଙ୍କଠାରୁ ପ୍ରେରଣା ନେଇଥିଲେ । ୨୦୧୫ରେ, ସେ ଷ୍ଟାର୍ ପ୍ଲସ୍ର ଦୀର୍ଘତମ ଚାଲୁଥିବା ଲୋକପ୍ରିୟ ଶୋ ସାଥ୍ ନିଭାନା ସାଥିଆ ରେ ପ୍ରବେଶ କରିଥିଲେ । ଚରିତ୍ର ଦର୍ଶକଙ୍କ ମଧ୍ୟରେ ବହୁତ ଲୋକପ୍ରିୟ ହେଲା, ଏବଂ ତାଙ୍କର ନକାରାତ୍ମକ ଚିତ୍ରଣରେ କଠୋରତା ଆଣିଥିବାରୁ ତାଙ୍କୁ ପ୍ରଶଂସା କରାଯାଇଥିଲା । ସେ ମେ ୨୦୧୫ରେ ଶୋ ରୁ ବିରତି ନେଇଥିଲେ; କିନ୍ତୁ ଅକ୍ଟୋବର ୨0୧୬ରେ ସିରିଜକୁ ଫେରିଥିଲେ । ଜୁଲାଇ 2017ରେ ଏହି ଶୋ  'ଅଫ୍ ଏୟାର'  ଚାଲିଗଲା । ୨୦୧୭ ରେ, ସେ କଲର ଟିଭିର ମେଡିକାଲ ଡ୍ରାମା ସୋ ସାବିତ୍ରୀ ଦେବୀ କଲେଜ ଆଣ୍ଡ ହସ୍ପିଟାଲରେ ପଦ୍ମିନୀଙ୍କ ଭିଲେନ୍ ଚରିତ୍ରକୁ ବ୍ୟାଗ୍ କରିଥିଲେ, ଯାହା ରଶ୍ମୀ ଶର୍ମାଙ୍କ ଦ୍ୱ।ରା ସୃଷ୍ଟି ହୋଇଥିଲା । ସେ ମଧ୍ୟ ସାଥ୍ ନିଭାନା ସାଥିଆ 'ରେ କାମ କରିଥିଲେ । ବ୍ୟକ୍ତିଗତ ଜୀବନ ପୃଥକ୍ ଅହମ୍ମଦାବାଦରେ ପାଳିତ ହୋଇଥିଲେ, ଯେଉଁଠାରେ ତାଙ୍କ ପିତା ଅରବିନ୍ଦ ବୈଦ୍ୟ ଗୁଜରାଟୀ ଥିଏଟରର ଜଣେ ବିଶିଷ୍ଟ ବ୍ୟକ୍ତିତ୍ୱ ଥିଲେ । ସେ ଲେଖକ-ନିର୍ଦ୍ଦେଶକ ନୀରଜ ପାଠକ୍ଙ୍କୁ ବିବାହ କରିଛନ୍ତି ଯିଏକି ଆପ୍ନେ , ଗୁମ୍ନାମ୍  (୨୦୦୮) ଏବଂ [ଡାହାଣ ୟା ଭୁଲ୍ ]]  (୨୦୧୦) ଆଦି ନିର୍ମାଣ କରିଛନ୍ତି  । ଏହି ଦମ୍ପତିଙ୍କର ଦୁଇଟି ସନ୍ତାନ ଅଛନ୍ତି: ପୁଅ ଯଶ ଏବଂ ଝିଅ ରାଧିକା । ୨୦୧୬ରେ, ସେ ପାହାଚ ତଳକୁ ଓହ୍ଲାଇ ନିଜ ଶୋ ସାଥ୍ ନିଭାନା ସାଥିଆ ସେଟ୍ରେ ନିଜକୁ ଆଘାତ କରିଥିଲେ । ଅନୁମାନ କରାଯାଉଥିଲା ଯେ ପାଠକ୍ ଏବଂ ତାଙ୍କ ସହ-ତାରକା ରୁପାଲ ପଟେଲ  'ସାଥ୍ ନିଭାନା ସାଥିଆ'  ସେଟ୍ ଉପରେ ଏକ ବୃତ୍ତିଗତ ଯୁଦ୍ଧ କରୁଥିଲେ, କିନ୍ତୁ ପାଠକ୍ ଏହି ଗୁଜବକୁ ଅସ୍ୱୀକାର କରିଥିଲେ ଏବଂ କହିଲେ  'ରୁପାଲ ଜଣେ ପେସାଦାର ଏବଂ ଆମେ ପ୍ରତିଦିନ ପରସ୍ପରକୁ ଅଭିବାଦନ କରୁ  ଆମେ କେବଳ ଦୁଇଜଣ ଭିନ୍ନ ବ୍ୟକ୍ତି  ' । ଟେଲିଭିଜନ୍ ସିରିଜ୍ ମୀନାକ୍ଷୀ ମଥୁର  ୧୯୯୫ ୧୯୯୬, ୨୦୦୫ ୨୦୦୬  ଭାବରେ [ହମ୍ ପଞ୍ଚ  ଟିଭି ଧାରାବାହିକ
ଲେଖା ଚାଲିଛି... ଦକ୍ଷିଣପାର୍ଶ୍ୱ ମଠ ପୁରୀରେ ଜଗନ୍ନାଥ ମନ୍ଦିରର ଦକ୍ଷିଣ ଦିଗରେ ଥିବା ଷୋଡ଼ଶ ଶତାବ୍ଦୀର ଏକ ମଠ । ମଠଟି ରାମାନୁଜ ସଂପ୍ରଦାୟରେ ଅନ୍ତର୍ଗତ । ଏହି ମଠ ଜଗନ୍ନାଥ ମନ୍ଦିରକୁ ଛତ୍ର ଏବଂ ଚାମର ସେବା ଯୋଗାଇଥାଏ । ଅବସ୍ଥିତି ଦକ୍ଷିଣପାର୍ଶ୍ୱ ମଠ ଏମାର ମଠ ଏବଂ ଲୋକନାଥ ମନ୍ଦିରକୁ ସଂଯୁକ୍ତ କରୁଥିବା ବାରାହୀ ଲେନର ବାମପାର୍ଶ୍ୱରେ ଅବସ୍ଥିତ । ପରିଚାଳନା ଉପଲବ୍ଧ ବର୍ଣ୍ଣନା ଅନୁଯାୟୀ ମଠଟି ଷୋଡ଼ଶ ଶତାବ୍ଦୀରେ ସୂର୍ଯ୍ୟବଂଶୀ ଶାସନକାଳରେ ନିର୍ମାଣ ହୋଇଥିଲା । ବର୍ତ୍ତମାନର ମଠାଧୀଶ ଶ୍ରୀନିବାସ ରାମାନୁଜ ଦାସ ହେବା ସତ୍ତ୍ୱେ ମଠଟି ଓଡ଼ିଶା ସରକାରଙ୍କ ଅଧିନସ୍ଥ । ଅଦ୍ୟାବଧି ଝୁଲଣ ଯାତ୍ରା, ଜନ୍ମାଷ୍ଟମୀ, ରାମନବମୀ, ଦୋଳପୂର୍ଣ୍ଣିମା, ବାମନଜନ୍ମ, ଗୁରୁଶ୍ରାଦ୍ଧ ଉତ୍ସବ ଆଦି ପାଳିତ ହୋଇଥାଏ । ଛତ୍ରପତି ଶିବାଜୀଙ୍କର ଗୁରୁ ରାମଦାସ ଏହିଠାରେ ଆସି ବିଶ୍ରାମ ନେଇଥିବାରୁ ମଠଟି ଶ୍ରୀରାମଦାସ ମଠ ଭାବେ ନାମିତ । ସ୍ଥାପତ୍ୟ ପ୍ରାୟ ତିନି ଏକର ଜମିରେ ମଠଟି ବିସ୍ତୃତ । ବାସଯୋଗ୍ୟ ପ୍ରାୟ ଚାଳିଶଟି କୋଠରୀ ମଠରେ ରହିଛି । ସେଥିରୁ ପ୍ରାୟ ତିରିଶଟି ଅବ୍ୟବସ୍ଥିତ ଅଟେ । ମଠର ବାହାର କାନ୍ଥରେ ଅନାବନା ଗଛ ଉଠି ଏହାର କ୍ଷତି କରାଉଛି । ଅନ୍ୟାନ୍ୟ ସମ୍ପୂର୍ଣ୍ଣ ସରଂଚନାଟି ଧୂସର ବାଲିପଥର ଓ ଲାଟେରାଇଟ ପଥରରେ ନିର୍ମିତ । ପ୍ରାଙ୍ଗଣର ଦକ୍ଷିଣପାର୍ଶ୍ୱରେ ଜରାଜୀର୍ଣ୍ଣ ଅବସ୍ଥାରେ ଏକ ତୋରଣ ଏବଂ ଅନ୍ୟ ଢାଞ୍ଚା ରହିଛି । ମଠର ଭିତର କାନ୍ଥରେ ଅନେକ ଚିତ୍ର ଅଙ୍କାହୋଇଛି ଯାହା ବର୍ତ୍ତମାନ ସ୍ପଷ୍ଟ ନୁହେଁ । ଏହା ମଧ୍ୟରେ ଚାରୋଟି ସ୍ତମ୍ଭ ରହିଛି ଯେଉଁଥିରେ ବିଭିନ୍ନ ମୂର୍ତ୍ତି ଖୋଦିତ ହୋଇଛି ।
ନେପ୍‌ଚୁନିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୩ ।
ପଞ୍ଚ ପଲାଉ ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । ଉପାଦାନ ବାସୁମତୀ ଅରୁଆ ଚାଉଳ ୨ କପ୍ ମୁଗଡାଲି ଅଧ କପ୍ ଫୁଲ କୋବି ଫାଳେ କଞ୍ଚା ମଟର ଛଅ ଚାମଚ ଆଳୁ ଦୁଇଟି ଜିରା ୧ ଚାମଚ ଗୋଲ ମରିଚ ୧୦ଟି ଡାଲଚିନି୧ଇଞ୍ଚ ଲବଙ୍ଗ ୫ଟି ତେଜ ପତ୍ର ୪ଟି ଲୁଣ, ଗୁଆଘିଅ ୨ ଚାମଚ ଓ ପାଣି ଆବଶ୍ୟକ ମୁତାବକ। ତିଆରି ପ୍ରଣାଳୀ ପ୍ରଥମେ ଚାଉଳ ଓ ଡାଲିକୁ ଅଲଗା ଅଲଗା ଭଲ ଭାବରେ ଧୋଇ ନିଅନ୍ତୁ। ଅଲଗା ପାତ୍ରରେ ସେ ଗୁଡ଼ିକୁ ୧୦ରୁ ୧୫ ମିନିଟ୍ ଖେଳାଇ ଶୁଖାନ୍ତୁ। ପ୍ରେସର କୁକର ଗରମ କରି ଘିଅ ପକାନ୍ତୁ। ଘିଅ ଗରମ ହେଲେ ସେଥିରେ ତେଜପତ୍ର, ଲବଙ୍ଗ, ଗୋଲ ମରିଚ, ଅଦା, ଡାଲଚିନି, ଜିରା ପକାଇ ଭାଜନ୍ତୁ। ଜିରା ଫୁଟିଗଲେ, ସେଥିଲେ ଚୁନା ଚୁନା କଟା ହୋଇଥିବା କୋବି, ମଟର ମଞ୍ଜି, ଚୁନା ଚୁନା କଟା ହୋଇଥିବା ଆଳୁକୁ ପକାଇ ବାଦାମୀ ରଙ୍ଗ ହେବାଯାଏ ଭାଜନ୍ତୁ। ଏହି ପରିବା ଭଜାରେ ଚାଉଳ ଓ ଡାଲି ପକାଇ ପୁଣି ପାଞ୍ଚ ମିନିଟ ଭାଜନ୍ତୁ। ଏହାପରେ ପାଣି ମାପ କରି ଦେଇ ଲୁଣ ପକାନ୍ତୁ ଓ ପ୍ରେସର କୁକରକୁ ବନ୍ଦ କରିଦିଅନ୍ତୁ। ଗୋଟିଏ ସିଟି ଆସିବା ପରେ ଧିମା ଆଞ୍ଚରେ ଆଉ ଗୋଟିଏ ସିଟି ଯାଏ ବସାନ୍ତୁ। ଦ୍ୱିତୀୟ ସିଟି ପରେ ନିଆଁରୁ ଓହ୍ଲାଇ ଅଲଗା ରଖନ୍ତୁ। ହଠାତ ନ ଖୋଲି ଗ୍ୟାସ ବାହାରି ଯିବା ଯାଏ ଅପେକ୍ଷା କରନ୍ତୁ। କୁକର ଥଣ୍ଡା ହେଲାପରେ ଢାଙ୍କୁଣୀ ଖୋଲି ସେଥିଲେ ଦୁଇ ଚାମଚ ଘିଅ ପକାନ୍ତୁ। ଏବେ ସେହି ପଞ୍ଚ ପଲାଉକୁ ପଞ୍ଚ ଡାଲି, ସାଲାଡ, ଦହି ଓ ପାମ୍ପଡ ଭଜା ସହିତ ପରସି ଦିଅନ୍ତୁ।